Ўзбекистон Президенти мактаб битирувчиларига табрик йўллади\nҚадрли мактаб битирувчилари!\nСизларни мактаб таълимини муваффақиятли тугатиб, мустақил ҳаётга – умрингизнинг янада гўзал ва масъулиятли босқичига қадам қўяётганингиз билан чин қалбимдан самимий табриклайман.\nМамлакатимиздаги барча умумтаълим даргоҳларида “сўнгги қўнғироқ”лар янграб, қадрдон мактабингиз, меҳрибон устозларингиз билан хайрлашув тадбирлари ўтказилаётган ушбу қувончли ва ғоят ҳаяжонли дамларда ҳаммангизга келгуси ҳаётда улкан ютуқ ва омадлар тилайман.\nУмид ва ишонч рамзи бўлган етуклик шаҳодатномалари барчангизга муборак бўлсин!\nБу йил республикамизда 390 минг нафардан зиёд ўқувчи-ёшлар умумтаълим мактабларини битирмоқда. Ҳеч шубҳасиз, ўз билим ва истеъдодини Ватанимиз ва халқимизга муносиб фарзанд бўлишдек олижаноб мақсадларга сарфлашга чоғланиб турган сиздек тиришқоқ ва интилувчан фарзандларимиз – бизнинг ишончимиз ва таянчимиз, Янги Ўзбекистоннинг олтин фонди, бебаҳо хазинасидир.\nАлбатта, бугун юртимизда мактаб битирувчилари билан бирга уларнинг ота-оналари, устоз-мураббийлар учун ҳам унутилмас кундир. Ушбу қувончли айёмда уларни ҳам чин дилдан қутлаб, барчасига эзгу тилакларимизни изҳор этамиз.\nСўнгги йилларда мактабгача таълим, олий ва ўрта махсус таълим тизими сифат жиҳатидан кескин ўзгарди. Айниқса, мактаб таълимини ривожлантириш умумхалқ ҳаракатига айланиб, бу борада туб ислоҳотлар амалга оширилмоқда. Ҳозирги вақтда юртимизда 10 мингдан зиёд давлат умумтаълим мактаблари билан бирга кўплаб нодавлат, давлат-хусусий шериклик шаклидаги мактаблар, Президент, ихтисослаштирилган ва ижод мактаблари фаолият юритаётгани ушбу тизимда қисқа муддатда чуқур таркибий ва сифат ўзгаришлари юз берганини кўрсатади.\nБиргина ўтган йилда 3,3 триллион сўм маблағ ҳисобидан 789 та мактабда қурилиш ва таъмирлаш ишлари амалга оширилди. Халқаро фан олимпиадаларида ўқувчиларимиз қўлга киритган медаллар сони 3 баробар, минтақавий олимпиадаларда эса қарийб 2 баробар кўпайгани, “Бир миллион дастурчи” лойиҳаси доирасида 900 мингдан зиёд ўқувчи дастурлаш асосларини ўрганиб, сертификатга эга бўлгани барчамизни хурсанд қилади.\nБутун ҳаётини ёш авлод тарбиясига бағишлаган жонкуяр ўқитувчилар, устоз-мураббийлар меҳнатини муносиб рағбатлантириш, уларнинг иш ва турмуш шароитини яхшилаш, жамиятдаги обрў-эътиборини оширишга муҳим аҳамият қаратилмоқда.\nТараққий топган давлатлар тажрибаси асосида мактаб таълими учун ўқув дастури ва дарсликлар янгиланмоқда. Айниқса, умумтаълим мактаблари учун 326 номда ўқув-методик мажмуалар, ўқитувчилар китоби ҳамда машқ дафтарлари яратилгани муҳим қадам бўлди.\nЮртимиздаги барча мактаблар юқори тезликдаги оптик толали интернет тармоғига уланиб, локал тармоқ ҳамда Wi-Fi ускуналари ўрнатилди.\nШунингдек, ҳозирги нотинч замонда фарзандларимизни юксак маънавият эгалари, чинакам ватанпарвар инсонлар этиб тарбиялашга алоҳида эътибор қаратмоқдамиз. Кенг кўламдаги маънавий-маърифий тадбирлар амалга оширилмоқда, ёшларимиз ўртасида китобхонликни кучайтириш, уларни адабиёт, санъат ва спорт тўгаракларига янада фаол жалб этиш бўйича изчил ишлар олиб борилмоқда.\nКейинги пайтда халқимиз, айниқса, униб-ўсиб келаётган сиз каби ёшларимиз учун Ўзбекистон улкан имкониятлар мамлакатига айланиб бормоқда. Республикамизда фаолият кўрсатаётган 162 та олий ўқув юрти, кўплаб касб-ҳунар мактаблари, коллеж ва техникумлар келгусида сизларнинг ўзингиз танлаган соҳалар бўйича етук кадр ва малакали мутахассис бўлишингиз учун хизмат қилади.\nШунингдек, 78 та олий таълим муассасасида ишлаб чиқаришдан ажралмаган ҳолда ўқиб, олий маълумот олиш ҳамда масофавий таълим шаклида кадрлар тайёрлаш тизими йўлга қўйилди.\nБитирувчи ёшларни олий таълим билан қамраб олиш даражаси 2016 йилдаги 9 фоиздан бу йил 38 фоизга етказилди.\nЮртимизда етим ва ота-она қарамоғидан маҳрум бўлган ўқувчилар ҳамда ижтимоий ҳимояга муҳтож оила фарзандлари, ногирон болалар учун профессионал таълим тизимида алоҳида имкониятлар яратилмоқда.\nБу ҳақда сўз юритганда, 2020-2021 ўқув йилида коллеж ва техникумларга тўлов-контракт асосида ўқишга қабул қилинган 1157 нафар, 2021-2022 ўқув йилида эса 1433 нафар ўқувчи қабул параметрларидан ташқари қўшимча давлат гранти асосида ўқишга қабул қилинганини таъкидлаш лозим.\nАминман, сизлар ана шундай имкониятлар асосида етук мутахассислар бўлиб, келгусида юртимиздаги замонавий кластерлар, фермер хўжаликлари, ишлаб чиқариш корхоналари, катта-катта қурилишлар, фирма ва компаниялар, давлат ва нодавлат ташкилотлар, маданий ва ижодий жамоаларда иш бошлайсиз ва Ватанимиз равнақи, халқимиз фаровонлигини оширишга албатта муносиб ҳисса қўшасиз.\nМухтасар айтганда, мактабни битириб чиқаётган йигит-қизларимизнинг ҳар бири эл-юртимизнинг меҳри ва эътиборида бўлади. Бу борада жойларда вилоят, шаҳар ва туман ҳокимликлари, сектор раҳбарлари, маҳалла жамоатчилиги ота-оналар ва устозларингиз билан биргаликда сизларга яқин кўмакчи ва маслаҳатчи бўлади.\nМана шундай шукуҳли онларда сиз, азиз фарзандларимни мактаб таълимини муваффақиятли тамомлаб, ҳаётингизда дастлабки муҳим довондан ошганингиз билан яна бир бор табриклайман.\nҲеч қачон унутманг, келажакда сизни янада улкан ва масъулиятли марралар кутмоқда. Олдингизга аниқ мақсад қўйиб, бор куч-ғайратингиз, билим ва салоҳиятингиз билан ҳаракат қилсангиз, кўзлаган чўққиларга албатта эришасиз.\nБарчангизга ишда ва ўқишда, шахсий ҳаётда катта ютуқ ва омадлар тилайман.\nДоимо соғ-омон бўлинг!\nИнтилиб, изланиб яшашдан асло тўхтаманг!\nБахт ва омад ҳамиша ҳамроҳингиз бўлсин, азиз ўғил-қизларим!\nАндижон давлат чет тиллари институти таш...\nАндижон шаҳрида Андижон давлат чет тиллари институти ташкил этилд...\nЎзбекистон Президенти ички йўлларни яхши...\nПрезидент Шавкат Мирзиёев раислигида бугун ички йўлларни яхшилаш, “Яшил макон” умуммиллий ...\nОКМКда умумий қиймати 4 миллиард 894 мил...\nПрезидент Шавкат Мирзиёев бугун Олмалиқ кон-металлургия комбинатининг (ОКМК) «Ёшлик-1» кон...\nИталиядаги ватандош: Конституция миллат тақдирини белгилаб б...


Эронда мухолифат устидан суд давом этмоқда\nЭронда диссидентлар устида маҳкама жараёни давом этмоқда.\nАдлия идораси эълон қилган баёнотда 16 август куни Теҳроннинг Инқилоб судида яна 25 нафар фуқаро устидан маҳкама жараёни бошланиши билдирилган.\nРасмий маълумотларга кўра, ҳозир қамоқда яна 110 нафар диссидент бор.\nМаҳбуслар орасида Теҳрондаги Британия ва Франция элчихоналарининг ҳибсга олинган ходимлари ҳам бор.\nУлар Маҳмуд Аҳмадийнажод қайта президент этиб сайланганидан кейин уюштирилган норозилик намойишлари ҳамда жосусликка алоқадорликда айбланмоқда.


Корхона (айланмадан олинадиган солиқни тўловчи, асосий фаолият тури – автосервис хизматлари кўрсатиш) мунтазам равишда автомобилларга хизмат кўрсатиш давомида ҳосил бўладиган металл бўлакларини қора металлни қайта ишлаш корхонасига топширади. Қора металлни қайта ишлаш корхонаси топширилган металл бўлакларини уларнинг сонига ва белгиланган нархига қараб ҳисоблайди ҳамда бизнинг номимиздан қоғоз шаклидаги ҳисобварақ-фактурани беради, кейинроқ эса ундаги суммани ўтказади. Бу корхонамизнинг реализация қилиш бўйича айланмаси бўлганлиги сабабли ушбу суммага ЭҲФ тақдим этишимиз лозим. 2020 йилнинг III чорагидан бошлаб Айланмадан олинадиган солиқ ҳисоб-китобининг 3-устуни 010-сатри тақдим этилган ЭҲФга асосан автоматик тарзда шакллантирилади.\n2020 йилдан бошлаб металл парчаларини топшириш алоҳида фаолият тури ҳисобланадими? Ундан тушган тушумнинг ҳаммасига айланмадан олинадиган солиқ солинадими?\n– Йўқ, автосервис томонидан металл парчалари қора металлни қайта ишлаш корхонасига топширилиши алоҳида фаолият тури ҳисобланмайди.\nМеталл парчалари реализация қилинганда бухгалтерия ҳисоби тўғрисидаги қонун ҳужжатларига мувофиқ ҳисобланадиган уларнинг чиқиб кетишидан олинган даромад (фойда) айланмадан олинадиган солиқ бўйича солиқ базаси ҳисобланади (СК 298-м., 463-м. 1-қ., 464-м. 1-қ.). Металл парчалари реализация қилинганда Айланмадан олинадиган солиқ ҳисоб-китобининг (9-илова, АВ томонидан 24.02.2020 йилда 3221-сон билан рўйхатдан ўтказилган) 3-устуни 010-сатрининг ЭҲФ асосида автоматик тарзда тўлдирилиши солиқ базасида хатолик юзага келишига, шунингдек солиқ суммасининг нотўғри ҳисобланишига олиб келади.\nБироқ айни пайтда my.soliq.uz сайтида Айланмадан олинадиган солиқ ҳисоб-китобининг 3-устуни 010-сатри бўйича автоматик тарзда тўлдирилган сумма тавсиявий тусга эга. Рақамни ўзгартириш мумкин. Бунинг учун фаолият турлари бўйича 010-сатрнинг 4, 5, 6… 9-устунлари қўлда тўлдирилади. Сўнгра Ҳисоб-китобга 1-«Бошқа даромадлар» иловасининг 0303-сатрига металл парчаларининг чиқиб кетишидан олинган даромад суммаси киритилади. Ушбу сумма 1-илованинг 010 ва 030-сатрларида, шунингдек Ҳисоб-китобнинг 030-сатрида автоматик тарзда акс этади. Натижада Ҳисоб-китобнинг 040-сатри бўйича солиқ солинадиган жами даромаднинг тўғри ҳисобланган суммаси ҳосил бўлади.


Москвада Иосиф Кобзон билан видолашув маросими ўтказилмоқда\nМосквада Иосиф Кобзон билан видолашув маросими...\n02.09.2018 13:00 0 1902\nЧайковский номидаги Москва концерт залида санъаткор ва депутат Иосиф Кобзон билан видолашув маросими бўлиб ўтмоқда.\nХонанданинг ҳамкасблари Кобзоннинг рафиқаси ва фарзандларига ҳамдардлик билдириб, марҳумнинг хотирасига ҳурмат бажо келтирмоқда.\nАйтилишича, Кобзон онасининг ёнига дафн этилади.\nЭслатиб ўтамиз, Халқ артисти, Давлат думаси депутати Иосиф Кобзон 30 август куни 81 ёшида узоқ давом этган касаллик туфайли вафот этди. У уч мингга яқин қўшиқлар муаллифи, Россия ва МДҲ давлатларининг 20дан зиёд шаҳарларининг фахрий фуқароси ҳисобланади. Иккинчи жаҳон уруши йилларида Кобзоннинг оиласи Украинадан Ўзбекистонга кўчиб келиб, Янгийўлда яшаган. Кобзон бу даврларни ўзи ҳақидаги интервьюларда кўп бор ёдга олган.\nРоссия Иосиф Кобзон


14:50 / 07.05.2017\nКундузги дастурларда 49, 52 ва 64 кг вазн тоифасидаги боксчиларнинг финал жанглари бўлиб ўтади.\nДастлаб рингга 49 кг вазн тоифасида иштирок этиб чорак финалда мағлуб бўлган 4 нафар боксчилар жуфтликлари чиқиб келишди. Улар ЖЧ учун 2 йўлланма учун кураш олиб боришди. Унда индонезиялик Корнелис Квангу Лангу ҳамда суриялик Ҳуссин Ал Масриларнинг қўли баланд келди.\nШундан сўнг, ушбу вазн тоифасида мусобақанинг бош соврини учун ўзбекистонлик Ҳасанбой Дўсматов ҳамда мўғулистонлик Ган Эрдин Гангҳуяк жанг олиб боришди.\nҲакамларнинг якдил қарорига кўра, Ҳасанбой Дўсматов ғалаба қозонди. Ҳасанбой ғалаба муборак!\nфинал бокс Осиё чемпионати Ҳасанбой Дўсматов ASBC


АҚШ Шимолий Корея сабабли Хитой билан савдони тўхтатиши мумкин\n09:36 / 14.09.2017\nАҚШ Шимолий Корея билан бизнес олиб бораётган ҳар бир давлат, жумладан Хитой билан савдони тўхтатиши мумкин. Бу ҳақда АҚШ молия вазири Стивен Мнучин маълум қилди.\nМнучин Fox News телеканалига берган интервьюсида журналистнинг АҚШ Хитой билан ҳам савдони тўхтатишга тайёрлигини билиш мақсадида берган саволига “Исталган давлат билан. Ҳеч ким истисно қилинмайди”, деб жавоб берган.\nМнучиннинг айтишича, АҚШ президенти Дональд Трамп Шимолий Кореяга иқтисодий босим ўтказишни давом эттирмоқчи. “Биз БМТ Хавфсизлик кенгаши санкцияларидан мамнунмиз, бироқ бу етарли эмас. Молия вазирлиги бу борада кўпроқ иш қилиш мақсадида президент билан бирга ишлайди”, деб қўшимча қилган Мнучин.\nТрамп сентябрь бошида АҚШ “Шимолий Корея билан бизнес олиб борувчи исталган давлат билан барча савдо ишларини тўхтатиш имкониятини” кўриб чиқаётганини айтганди.


Газета СБХ / 2014 год / № 11 / Хўжалик юритиш қоидалари\nИштирокчининг масъулияти чекланган жамиятдан чиқиши кенг тарқалган ҳодисадир. Муассис билан хайрлашиш доим кўплаб юридик ва солиқ оқибатларини келтириб чиқаради, уларни нафақат бухгалтер, балки бизнес эгалари ва унинг раҳбарлари ҳам билиши зарур. Аввало чиқишни тўғри расмийлаштириш ҳамда у билан боғлиқ барча ҳисоб-китоблар ва ҳисоблаб ёзишларни бехато амалга ошириш лозим. Ушбу масалада даставвал «Масъулияти чекланган ҳамда қўшимча масъулиятли жамиятлар тўғрисида»ги Қонунга (6.12.2001 йилдаги 310-II-сон, бундан кейин – МЧЖ тўғрисидаги Қонун) амал қилиш керак.\nИштирокчи жамиятдан исталган вақтда, жамиятдаги бошқа иштирокчиларнинг ҳамда хўжалик юритувчи субъектнинг розилигидан қатъи назар, чиқишга ҳақлидир. Айни шу сабабли жамиятдан чиқувчининг аризасига бошқа иштирокчиларнинг «Розиман» деб виза қўйишлари керак эмас.\nИштирокчи ариза бериш билан МЧЖдан чиқиш хоҳишини билдиради. Қонунда ушбу таомил учун ҳеч қандай талаблар белгиланмаган. Амалиётда аризани шахсан бериш ҳам, уни почта орқали ёки курьер билан юбориш ҳам мумкинлиги эътироф этилган. Ушбу вариантларнинг ҳар бири ўз хусусиятлари ва нозик жиҳатларига эга. Уларни батафсил кўриб чиқамиз.\nШахсан (ёки курьер орқали) топширишдан бошлаймиз. Иштирокчи (курьер) аризани раҳбарга, агар устав бўйича кузатув кенгаши МЧЖ номидан ҳужжатларни олиш ҳуқуқига эга бўлса, ушбу орган раисига ёки хат-хабарни керакли шахсга топшириш хизмат вазифаларига кирадиган жамият ходимига топшириши мумкин.\nАризани почта орқали юборишда кўпинча хат юборилиши керак бўлган манзил масаласи юзага келади. Зеро баъзи ташкилотлар икки-учта ёки ҳатто бундан кўп манзилга эгадир. Булар – почта, юридик, бош офис, филиал ёки ваколатхона манзиллари ва ҳоказолардир. Айни шу боис МЧЖдан чиқиш тўғрисидаги аризани иштирокчи уставда кўрсатилган манзилга юбориши керак. Бундан ташқари, биз уни иштирокчига маълум бўлган бошқа манзилларга ҳам юборишни тавсия қиламиз.\nҲар эҳтимолга қарши шуни эслатиб ўтамизки, ушбу хатларнинг барчасини буюртма хат билан, ичидаги битикларнинг рўйхати ва топширилганлиги тўғрисидаги билдирувномани илова қилган ҳолда юбориш керак. Бу ариза солинган хат «Манзилдаги шахс чиқиб кетган», «Манзилдаги шахс ишламаяпти» ёки ҳатто «Манзилдаги шахс хатни олишдан бош тортди» белгиси билан қайтиб келадиган ҳолда асқотади. Бунда уни уставда кўрсатилган манзилга юбориш далилининг ўзи муҳим. Қонун иштирокчи улушининг жамиятга ўтиши, яъни унинг МЧЖдан амалда чиқишини айни у билан боғлайди. Бундай ҳаракат юз берганлигини эса айни алоқа бўлимининг квитанцияси тасдиқлайди.\nАризани олгач, у тўғри тузилганлигига ишонч ҳосил қилиш керак. Шуни айтиб ўтамизки, МЧЖ тўғрисидаги Қонунда ушбу ҳужжат мазмунига доир ҳеч қандай талаблар қайд этилмаган.\nТабиийки, у ёзма ариза бўлиши керак. Биз унга қуйидаги маълумотларни киритишни тавсия қиламиз. Биринчидан, иштирокчининг ўзи тўғрисидаги ахборот: унинг Ф.И.О., паспорт маълумотлари ва яшаш жойи (агар жисмоний шахс бўлса) ёки ташкилот тўғрисидаги тўлиқ маълумотлар (агар юридик шахс бўлса). Иккинчидан, чиқиш мўлжалланаётган МЧЖ тўғрисидаги маълумотлар, унинг раҳбари (ёки ариза юборилаётган бошқа шахс) Ф.И.О.ни кўрсатган ҳолда. Учинчидан, чиқаётган иштирокчи улушининг миқдори ва унга МЧЖдан чиқиш ҳуқуқини берадиган устав бандини кўрсатиш мақсадга мувофиқ бўлади (намунага қаранг).\nКейин аризада иштирокчининг жамиятдан чиқиш ва ундаги мавжуд улушининг қийматини олиш хоҳишини аниқ баён этиш лозим. Бунга батафсилроқ тўхталамиз.\nАризада иштирокчининг МЧЖдан чиқиш хоҳиши аниқ кўрсатилиши керак. Шу сабабли ундаги «Менга тегишли улушни ажратиб беришингизни сўрайман», «Менга улушимни қайтаришингизни сўрайман» сингари ва ҳоказо формулировкалар чиқиш тўғрисидаги ариза сифатида баҳоланмаслиги керак. Уларни олганда, у айни қандай хоҳиш билдираётганлигини аниқлаштириш учун иштирокчи билан расман (яъни муҳр, сана, чиқиш рақами қўйиб) ёзишган маъқул.\nБундай ёзишмадан мақсад – жамиятдан чиқиш тўғрисида аниқ баён этилган ариза олиш. Бу шунинг учун ҳам муҳимки, айни унинг асосида иштирокчи улуши қонуний асосда МЧЖга ўтади. Фақат унинг асосида бухгалтер чиқиб кетаётган иштирокчига тўланиши керак бўлган улуш қийматини ҳисоб-китоб қилишга киришиши мумкин.\nҚонунга кўра жамият чиқиб кетаётган иштирокчига улушининг ҳақиқий қийматини тўлаши шарт. Буни жамият иштирокчининг чиқиш тўғрисида аризасини олган кундан бошлаб бир йил мобайнида қилиш керак (МЧЖ тўғрисидаги Қонун 22-моддасининг ўнинчи қисми). Бунда қонун уставда бошқа муддатни белгилашга рухсат беради. Бу жамият чиқиб кетаётган иштирокчига улуш қийматини тўлаш муддатини қисқартириши мумкинлигини англатади холос.\nҚонуннинг яна бир талаби – чиқиб кетаётган иштирокчига улуш пул билан тўланади. Фақат чиқиб кетаётган иштирокчининг розилиги билан унинг ўрнига мол-мулк бериш мумкин.\nШу тариқа, бухгалтер учун иштирокчининг чиқиши унинг улуши қийматини ҳисоб-китоб қилиш зарурлигини англатади. У жамият бухгалтерия ҳисобининг чиқиш тўғрисида ариза берилган кундан аввалги охирги ҳисобот давридаги маълумотлари асосида қилинади (МЧЖ тўғрисидаги Қонун 22-моддасининг бешинчи қисми). Ундан МЧЖ соф активлари қийматини олиш керак. Тўланадиган сумма иштирокчининг улушига мутаносиб бўлган жамият соф активлари қиймати билан унинг устав капитали миқдори ўртасидаги фарқ сифатида белгиланади. Агар бундай фарқ етарли бўлмаса, жамият ўзининг устав капиталини етишмаётган суммага камайтириши шарт.\n«БЕК» МЧЖ бош директори\nТошкент ш. «____» ________ 20___ йил\nиштирокчисининг МЧЖдан чиқиши тўғрисида\nМен, Тошматов Эшмат Эшматович, паспортим СА N 111111, Тошкент ш. Миробод туман ИИБ томонидан берилган, бериш санаси 11.11.2005 йил, қуйидаги манзилда яшайман: Ўзбекистон Республикаси, 111111, Тошкент ш., Таллимаржон кўч., 3, 38-кв., «БЕК» масъулияти чекланган жамиятининг итирокчисиман ва номинал қиймати 4 000 000 (тўрт миллион сўм) бўлган жамият устав капиталида 10% миқдоридаги улушга эгаман, ўзимнинг «БЕК» масъулияти чекланган жамияти иштирокчилари таркибидан чиқиш ва улушни жамиятга бериш тўғрисидаги қароримни маълум қиламан.\nЖамият устав капиталидаги улушим тўлиқ тўланган.\nТошматов Э.Э. ______________\nҚодиров Б.Қ. ______________


Трамп чекловлари АҚШга қанча зарар келтириши айтилди\n14:57 / 30.03.2017\nАмериканинг олти мусулмон давлат фуқароларига виза беришни тўхтатиши, шунингдек қатор мамлакатлардан АҚШга учаётган рейсларда электрон қурилмалар олиб ўтилишига тақиқ икки йил давомида Қўшма Штатлар иқтисодиётига 18 млрд. долларлик зарар келтиради. Бу ҳақда АҚШ туристик саноати экспертлари маълум қилишди.\nTourism Economics компаниясининг маълум қилишича, Оқ уйнинг янги раҳбари томонидан киритилган виза чекловлари мамлакатга келаётган сайёҳлар оқимини йилига 4,3 млн.га камайтириб, 2017 йилда туризм туфайли келадиган даромадлар ҳажмини 7,4 млрд. долларга қисқартиради. «Чекловлар сақланиб қолинадиган бўлса, 2018 йилда АҚШ келадиган туристлар сони яна 6,3 млн.га камаяди, даромадлар эса 10,8 млрд. долларга қисқаради», - дея огоҳлантирди Tourism Economics.\nКомпания раҳбари Адам Сакснинг таъкидлашича, АҚШнинг сайёҳлар кўз ўнгидаги ҳурмати пасайиб бормоқда ва бу ташвишга сабаб бўлмоқда.


Қонунлар ижроси: миллий ва хорижий тажриба\n06.04.2016 Чоп этиш учун\nПойтахтимиздаги Халқаро ҳамкорлик марказида “Қонунлар ижросини таъминлаш самарадорлигини ошириш механизмлари: миллий ва хорижий тажриба” мавзуида халқаро конференция бўлиб ўтди.\nАнжуман Ўзбекистон Республикаси Олий Мажлиси палаталари, Германиянинг К.Аденауэр ва Ф.Эберт номидаги жамғармалари, БМТ Тараққиёт дастури ва ЕХҲТ лойиҳалари мувофиқлаштирувчисининг Ўзбекистондаги ваколатхоналари ҳамкорлигида ташкил этилди. Унда Олий Мажлис Сенати аъзолари ва Қонунчилик палатаси депутатлари, вазирлик ва идоралар, халқаро ва жамоат ташкилотлари вакиллари, Европа парламенти депутатлари, Германия, Италия, Бельгия, Латвия, Словения каби давлатлардан экспертлар иштирок этди.\nКонференцияда Президент Ислом Каримов раҳнамолигида Ўзбекистонда демократик ислоҳотларни чуқурлаштириш, уларнинг амалий самарадорлигини оширишда қонуний асосларни мустаҳкамлаш, қонунчилик ижросини таъминлаш тизимини янада такомиллаштириш бўйича амалга оширилаётган ислоҳотлар мамлакатимизнинг ҳар томонлама тараққий этишига хизмат қилаётгани таъкидланди. Давлат органларининг қонунларни сўзсиз бажариш бўйича ҳуқуқни қўллаш амалиёти самарадорлигини таъминлашнинг долзарб масалалари, ривожланган мамлакатларнинг бу борадаги илғор тажрибаси, фуқаролик жамияти институтлари ва оммавий ахборот воситаларининг аҳоли ҳуқуқий хабардорлигини ошириш ва қонунлар ижроси устидан жамоатчилик назоратини амалга ошириш борасидаги фаолиятини ривожлантириш истиқболлари ҳақида сўз юритилди.\nМамлакатимиз ҳуқуқий демократик давлат, адолатли фуқаролик жамияти барпо этиш йўлидан дадил одимламоқда. Ўзбекистон Республикаси Конституцияси ва қонунлари, давлатимиз раҳбари томонидан ишлаб чиқилган тараққиётнинг “ўзбек модели” барча ютуқларимизнинг мустаҳкам пойдевори, тараққиётимизнинг асосий ҳаракатлантирувчи кучидир.\nПрезидентимиз Ислом Каримов томонидан илгари сурилган Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси аҳолини ҳуқуқий ахборот билан таъминлашда янги босқични бошлаб берди. Концепцияга мувофиқ қабул қилинган меъёрий-ҳуқуқий ҳужжатлар ҳукуматимиз ва ижро тузилмаларининг қонунлар ижроси ҳамда устуворлигини таъминлашдаги масъулиятини янада оширди. Миллий қонунчилик базасининг изчил такомиллаштирилаётгани мамлакат ҳаётининг барча жабҳаларини ривожлантириш, қонунлар ижросини таъминлаш, фуқароларнинг ҳуқуқ ва эркинликларини ҳимоялашда муҳим омил бўлаётир.\n– Мазкур халқаро конференцияда иштирок этиш жараёнида қонунлар ижросини таъминлаш самарадорлигини ошириш борасида Ўзбекистон тажрибаси билан яқиндан танишдик, – деди Қонун ҳужжатлари таъсирини баҳолаш институти асосчиси ва ижрочи директори Эрик Аксе (Бельгия). – Мамлакатингизда кучли қонунчилик базаси яратилгани, мазкур тизим изчил ривожланаётгани, соҳада халқаро ҳамкорлик тобора мустаҳкамланиб бораётгани эътибор молик. Ўзбекистонлик ҳамкасбларимиз билан тажриба алмашдик, ўзаро ҳамкорликни янада кенгайтириш ва мустаҳкамлаш бўйича келишиб олдик.\nАнжуман иштирокчилари Ўзбекистонда қонунлар ижросини таъминлаш самарадорлигини ошириш механизмларини янада такомиллаштириш борасида олиб борилаётган тизимли ислоҳотлар билан таништирилди. Қонунлар ижросини таъминлаш механизмлари, қонунларни сўзсиз бажаришда давлат органлари ва нодавлат нотижорат ташкилотлари ҳамкорлиги хусусида фикр алмашилди.\nЕвропа парламенти депутати Ивета Григуле демократик ислоҳотларни муваффақиятли ва самарали амалга ошириш учун зарур бўлган, ҳаёт талаб қилаётган қонунларни қабул қилиш, уларнинг самарадорлигини таъминлаш, давлат органлари ва мансабдор шахсларнинг қабул қилинаётган қонунларни ижрочиларга ўз вақтида етказишга оид ҳуқуқий тажрибани ўрганиш ва самарали қўллаш, уларнинг ижросини назорат қилиш қонунлар ижросини таъминлаш самарадорлигини оширишда, фуқароларнинг ҳуқуқ ва қонуний манфаатларини таъминлашда алоҳида аҳамият касб этишини таъкидлади. Бу борада Ўзбекистон тажрибасидан ўрганиш ва намуна олиш мумкинлигини қайд этди.\nКонференцияда ахборот соҳасини ислоҳ этиш, сўз ва ахборот эркинлигини таъминлаш юзасидан қабул қилинган “Давлат ҳокимияти ва бошқаруви органлари фаолиятининг очиқлиги тўғрисида”ги Ўзбекистон Республикаси қонунига алоҳида эътибор қаратилди. Қонунда жисмоний ва юридик шахсларнинг давлат ҳокимияти ва бошқаруви органлари фаолияти тўғрисидаги ахборотдан фойдаланишини таъминлаш масаласи акс этган, улар фаолияти ҳақидаги ахборотни тарқатишнинг янги тартиби белгиланган.\nЎзбекистон Республикасининг 2012 йил 24 декабрда янги таҳрирда қабул қилинган “Норматив-ҳуқуқий ҳужжатлар тўғрисида”ги қонуни идоравий норматив-ҳуқуқий ҳужжатларни тайёрлаш ва қабул қилиш тартибини тубдан такомиллаштирди, уларни нашр қилишнинг расмий манбаларини белгилаб берди. Ўзбекистонда янги қонунлар, қонун тўпламларини чоп этадиган расмий манбалар фаолият кўрсатмоқда. Бу борада Адлия вазирлиги томонидан яратилган Lex.uz миллий қонунчилик базаси, “Norma” ва “Yurida” ахборот-ҳуқуқий тизимларидан унумли фойдаланилмоқда, “Ўзбекистон Республикаси қонун ҳужжатлари тўплами”, ҳуқуқий адабиётлар чоп этилмоқда.\n– Қонунлар ижросини таъминлаш самарадорлигини ошириш борасида Ўзбекистон тажрибаси ва бу соҳада эришилаётган ютуқлар билан яқиндан танишганимдан мамнунман, – деди Италиянинг Осиё ва Ўртаер денгизи минтақаси масалалари бўйича институти вице-президенти Уго Интини. – Ўзбекистонда демократик ислоҳотлар босқичма-босқич амалга оширилмоқда. Барча соҳаларни изчил демократлаштириш доирасида соҳаларга оид қонунчилик тизими такомиллаштирилмоқда. Мамлакатингиз билан ўзаро ҳамкорликни янада кенгайтириш ва мустаҳкамлаш тарафдоримиз.\nПрезидентимиз Ислом Каримов Ўзбекистон Республикаси Конституцияси қабул қилинганининг 23 йиллигига бағишланган тантанали маросимдаги маърузасида қонун ва қонунчилик ҳужжатларини қабул қилишда уларнинг умумий принцип ва механизмларини белгилаб қўйиш билан чегараланмаслик кераклигини алоҳида таъкидлади. Халқаро тажриба шуни кўрсатадики, замонавий шароитда қонунлар ижроси тизими принципиал жиҳатдан янги ёндашувлардан фойдаланган ҳолда уни доимий ислоҳ қилишни талаб этади. Конференция иштирокчилари мамлакатимизда қабул қилинган қонунларнинг самарали ижросини таъминлашга қаратилган ташкилий-ҳуқуқий механизмларни такомиллаштириш бўйича босқичма-босқич амалга оширилаётган ислоҳотларни юқори баҳолади. Ўзбекистонда турли соҳаларда амалга оширилаётган демократик ислоҳотлар юксак самаралар бераётгани, аҳолининг ҳуқуқ ва эркинликлари ҳамда қонуний манфаатларини таъминлаш борасида катта муваффақиятларга эришилаётгани қайд этилди.\nАнжуманда меъёрий-ҳуқуқий ҳужжатларни ижрочилар ва аҳолига етказишнинг самарали усуллари, бу борада парламентнинг ижро ҳокимияти органлари билан ҳамкорлиги, қонунлар ижросини таъминлашнинг ташкилий-ҳуқуқий механизмлари, ҳуқуқни муҳофаза қилиш органларининг ҳуқуқий ахборотни тарқатишдаги роли, аҳолининг улардан хабардорлигини таъминлашда давлат органларининг нодавлат нотижорат ташкилотлари ва оммавий ахборот воситалари билан ҳамкорлиги, қонунлар ижросини таъминлашда давлат органлари фаолияти самарадорлигини янада ошириш, қонунларни сўзсиз бажаришда қонун ҳужжатлари самарадорлигини баҳолаш тизимининг ўрни каби масалаларга доир маърузалар тингланди.\nКўришлар сони: 22480


ИШИД таркибида жанг қилмоқчи бўлган самарқандлик йигит қўлга олинди - zarnews.uz\nПаст Дарғом туманида туғилган Ф.Э. Сурияга бориб ИШИД таркибида жанг қилмоқчи бўлган. Бу ҳақда Самарқанд вилояти прокурорнинг катта ёрдамчиси Файзулла Эгамқулов маълум қилди, дейилади everyday.uz сайтида.\nБу яхши албатта, дейди прокурорнинг катта ёрдамчиси. Лекин кейинчалик у дин ниқоби остида ёвузликни тарғиб қилувчилар чангалига тушиб қолади. “Одноклассники.ру” ижтимоий тармоғида ўз шахсий профилини очади. У ерда эса экстремизм ва ақидапарастлик ғояларини кенг тарғиб қилувчи Abdulloh Zufar, Abu Umar, Iqbol каби жами 29 профиль эгалари билан дўстлашади. Улар Ф.Э.нинг онгини заҳарлаб, унга ҳам конституциявий тузумни ағдариш, бутун дунёда исломий давлат қуриш ғоясини сингдира бошлайди. Ф.Э. ушбу ғояларга шунчалар сингиб кетганидан ҳатто Сурияга бориб ИШИД сафида жанг қилиш истагида ёнади.\nТрамп ва Байден ўртасида дастлабки дебат қўпол “сийлов” билан ўтди\nЭлектрон поликлиника ёки иқтисодиётнинг рақамлаштирилиши нима беради?\nкоронавирус Озарбайжон COVID-19 Оқдарё ЙТҲ Хитой ўғирлик чегара Беларусь Украина Ургут тумани Давлат тили


Виртуал қабулхона Боғланиш 20 Апрель 2017\tБағрикенг ва олижаноб халқимизга хос азалий қадрият\n— Бу йилги байрам тадбирлари бошқача ўтаяпти, — дейди Собитхон ота. — Бугун хонадонимизга бир марталик пул мукофоти билан бирга, яп-янги “Дамас” автомашинасини ҳам олиб келишди. Навбатсиз сотиб олиш имтиёзидан фойдаланиб, тўловини қилган эдик. Рўзғорда машина бўлса яхши-да. Бундан оиламиз жуда хурсанд. Умрининг энг гуллаган даврини — ёшлик чоғларини оловли жанггоҳларда ўтказган Абдусалом ота Раҳмонов ҳам бугун элу юртимиз ардоғида. Айни пайтда Наманган туманининг Малла ҳовуз маҳалласида яшаётган Абдусалом отанинг ҳаёт йўллари ёшлар учун ибрат мактабидир, десак, адашмаймиз. Зеро, урушдан қайтгач, кўп йиллар мобайнида таълим соҳасида фаолият юритган отахон ёшларни маънавиятли ва маърифатли этиб тарбиялашга муносиб ҳисса қўшган.\nУмуман олганда, вилоятда Президентимизнинг шу йил 4 апрелдаги “Иккинчи жаҳон уруши қатнашчиларини рағбатлантириш тўғрисида”ги Фармони ижросини таъминлаш йўлида амалга оширилаётган саъй-ҳаракатлар 87 нафар уруш қатнашчиси, 3509 нафар фронт орти ва меҳнат фахрийси, шунингдек, мустақиллик йилларида хизмат бурчини бажариш чоғида ҳалок бўлган ҳарбий хизматчилар ҳамда ҳуқуқни муҳофаза қилиш органлари ходимларининг оиласига шодлик олиб киради. Қудратилла НАЖМИДДИНОВ,\n«Халқ сўзи» мухбири. Мазкур рукиндаги бошқа мақолалар:\n« Адабиётга, маънавиятга эътиборнинг ёрқин намунаси\tИжодкорлар билан учрашув »


“Маҳаллий давлат ҳокимияти тўғрисида”ги Ўзбекистон Республикаси Қонунининг (Ўзбекистон Республикаси Олий Кенгашининг Ахборотномаси, 1993 й., 9-сон, 320-модда) 6, 25-моддалари, “Йўл ҳаракати хавфсизлиги тўғрисида”ги Қонунининг (Ўзбекистон Республикаси қонун ҳужжатлари тўплами, 2013 й., 15-сон, 197-модда) 17-моддаси, Ўзбекистон Республикаси Вазирлар Маҳкамасининг\n2003 йил 31 январдаги 54-сонли қарори билан тасдиқланган “Транспорт воситаларини мажбурий техник кўрикдан ўтказиш тартиби тўғрисида”ги Низомга (Ўзбекистон Республикаси қонун ҳужжатлари тўплами, 2003 й., 1-2-сон, 17-модда) мувофиқ транспорт воситаларининг 2020 йилда мажбурий техник кўригини ташкил қилиш мақсадида,\nа) тижорат асосида йўловчилар ташиш учун фойдаланиладиган енгил автомобиллар, автобуслар ва ўтириладиган жойлар сони 8 та ва ундан ортиқ бўлган (ҳайдовчининг ўрнидан ташқари), одамларни мунтазам ташиш учун жиҳозланган юк автомобиллари, йирик габаритли, оғир вазнли ва хавфли юкларни ташиш учун махсус транспорт воситалари ва уларга тиркамалар - бир йилда икки марта;\nб) ишлаб чиқарилганлигига беш йилдан кўп бўлмаган (ишлаб чиқарилган йили ҳам шу жумлага киради) транспорт воситалари (мазкур банднинг\n“а” кичик бандида кўрсатилган транспорт воситаларидан ташқари) - икки йилда бир марта;\nг) тиркамалар кўрикка транспорт воситаси - шатакчи учун белгиланган муддатларда;\nбиринчи марта - жорий йилнинг 1 мартидан 30 июнгача;\nиккинчи марта-жорий йилнинг 1 сентябридан 31 октябргача ўтказилсин.\nЖисмоний шахсларга қарашли бўлган транспорт воситаларининг техник кўриги жорий йилнинг 1 январдан 31 августгача ўтказилсин.\n4. Туманда техник кўрикни ўтказиш учун тузилган комиссия таркиби\n1-иловага мувофиқ, жисмоний ва юридик шахсларга тегишли бўлган транспорт воситаларининг 2020 йилги мажбурий техник кўригини ўтказиш жадвали\n31 январдаги “Транспорт воситаларини мажбурий техник кўрикдан ўтказиш тартиби тўғрисидаги низомни тасдиқлаш ҳақида”ги 54-сонли қарори 3-банди талабларидан келиб чиқиб, туман мудофаа бўлими, ички ишлар бўлими ва Давлат хавфсизлик хизмати ҳарбий бўлинмалари транспорт воситалари мажбурий техник кўриклари ўз юқори ташкилотларининг қарори ва иш режаси асосида амалга оширилиши назарда тутилсин.\n7. Мазкур қарор “Мингбулоқ” газетасида эълон қилинсин ва ҳокимликнинг расмий веб сайтига жойлаштирилсин.\n9. Мазкур қарорнинг ижросини назорат қилиш туман ҳокимининг ўринбосари М.Камалов зиммасига юклатилсин.\nТуман ҳокими Н.Худойбердиев\nЧЕГАРА БИЛМАС БЕШАФҚАТ КОРОНАВИРУС\nБАРЧАМИЗДАН ВИЖДОНАН ҲАРАКАТЛАНИШ ВА ЎТА ҲУШЁРЛИКНИ ТАҚАЗО ЭТМОҚДА\n«Мингбулоқ» газетаси муҳаррирининг Мингбулоқ туман тиббиёт бирлашмаси бошлиғи Обиджон Қўлдошев билан мулоқоти ана шу мавзуда бўлди.\n- Коронавирус оммавий ахборот воситалари ҳамда интернет тармоқларининг долзарб мавзуларидан бирига айланиб қолди. Ушбу юқумли касалликка чалинган, хасталик оқибатида вафот этаётган одамлар сони ортиб бораётгани ташвишланарли. Қаерга борманг, ким билан суҳбатлашманг, шу ҳақда гап очилади.\nЎзбекистон Республикаси Президенти Шавкат Мирзиёев 18 март куни маҳалла ва оила масалаларига бағишланган видеоселектор йиғилишида коронавирус муаммосига батафсил тўхталди. Вазият тўлиқ назорат остида эканини алоҳида таъкидлаб, халққа мурожаат қилди. Эпидемия кенг ёйилиб кетгани сабабли Жаҳон соғлиқни сақлаш ташкилоти уни пандемия деб эътироф этди. Минг афсуски, бу юқумли хасталик мамлакатимизни ҳам четлаб ўтмади.\n- Бу ҳаётнинг кўп оғир синовларини ва яхши-ёмон кунларини бошидан кечирган халқимиз ҳаммасини тўғри тушуниб, масалага онгли ёндашмоқда. Муфтият раҳбарлигида диний уламолар юртимизга тинчлик-хотиржамлик, беморларга шифо тилаб, дуои фотиҳалар қилишмоқда. Миллати, тили ва динидан қатъи назар, ҳаммамиз якдилмиз ва, ишонамизки, бу қийинчиликлар, албатта, ўтиб кетади, - деди давлатимиз раҳбари. - Бунинг учун биринчи навбатда шифокорлар тавсияларига амал қилиб, шахсий гигиена ва санитария қоидаларига ҳар биримиз ўз оиламиз, болаларимиз билан уйимизда, ишхонамизда ва борадиган жойларимизда қатъий амал қилишимиз зарур. Касалликни яширмасдан, ўз вақтида мурожаат қилиш унинг олдини олишда энг самарали чорадир.\nИккинчидан, озиқ-овқат ва бошқа кундалик истеъмол маҳсулотларининг нархи ошиб кетмаслиги учун барча чоралар кўрилмоқда. Давлат солиқ қўмитаси, Бош прокуратура ҳузуридаги департамент бу борадаги ишларни кучайтириши керак.\nМамлакатимизда етарли даражада захира мавжуд, хавотир ёки ваҳимага тушишга ҳеч қандай асос йўқ. Аммо кўпга келган бу балога қарши ҳаммамиз биргаликда, бир ёқадан бош чиқариб ҳаракат қилишимиз лозим.\nБарча давлат тузилмалари ва нодавлат ташкилотлар, муҳтарам нуронийларимиз, маҳалла ва хотин-қизлар, ёшлар бирлашмалари фаоллари оммавий ахборот воситалари орқали холис ва ҳаққоний, кенг тушунтириш ишларини кучайтиришига ишонаман.\nУчинчидан, мажбурий таътил пайтида фарзандларимиз ўқув машғулотларини давом эттиришлари учун Ўзбекистон миллий телерадиокомпанияси билан биргаликда видеодарслар туркуми йўлга қўйилди.\nТелерадиоканалларимиз ёшларнинг бўш вақтини мазмунли ўтказиш учун тарихимиз, бой маданиятимизга оид кўрсатув ва эшиттиришлар, ёшларимиз учун фойдали ва қизиқарли бадиий дастурлар, кинофильмларни кўпайтириши лозим.\nҲурматли ота-оналаримиз ўз фарзандларини жаҳон ва миллий адабиётимизнинг энг ёрқин намуналари билан таништиришга ҳаракат қилсалар айни муддао бўларди.\nДарҳақиқат, мамлакатимиз раҳбари куюнганича бор. Ишончли манбааларда таъкидланишича, коронавирус инфекцияси ўткир вирусли касаллик бўлиб, кўпроқ юқори нафас йўлларини зарарлайди.\nИнфекцияси ташқи муҳитга чидамсиз. 56 даража ҳароратда 30 дақиқада нобуд бўлади. 75 фоиз этил спирти ва таркибида хлор сақловчи дезинфекция воситалари таъсирида тезда зарарсиз ҳолатга келади. Вирус ҳаво томчи, ҳаво-чанг, мулоқот ва фекал-орал йўли билан ҳам юқиши мумкин. Шунинг учун одам кўп тўпланадиган жойларда юқиш хавфи юқори. Бир сўз билан айтганда, юқиш омиллари - ҳаво, озиқ-овқат ва кундалик мулоқотда бўладиган буюмлар. Касалликни қўзғатувчи вирус - асосан беморнинг балғам ажралмаларида кўпроқ.\nКасалликнинг яширин даври 7-14 кун. Шунинг учун уни юқтирган-юқтирмаганлигини бу даврда одам сезмаслиги мумкин. Касаллик тана ҳароратининг кўтарилиши, қуруқ йўтал, кўкрак қафасининг қисиши, ҳаво етишмаслиги ва баъзи ҳолларда ич сурилиши билан намоён бўлиши мумкин. Сурункали касаллиги бор кексалар ва болаларга юқиш хавфи юқори.\nҲукуматимиз томонидан касалликни республикамиз ҳудудига кириб келиши ва тарқалишининг олдини олишга қаратилган бир қатор профилактик тадбирлар амалга оширилмоқда. Жумладан, давлат чегараси кесишган жойлардаги ўтказиш пунктларидан касаллик бўйича эпидемик вазият мураккаб бўлган ҳудудлардан мамлакатимизга кириб келаётган йўловчилар устидан қатъий назорат ўрнатилган. Наманган вилояти ҳудудига четдан кириб келаётган аҳолини назорат қилувчи Поп ва Косонсой туманидаги ҳамда "Наманган" халқаро аэропортида ташкил этилган санитария назорати пунктлари фаолияти кучайтирилган ва СНП ходимлари масъуллиги оширилган.\nРеспублика ССВнинг 2020 йил 24 январдаги 14-сонли буйруғи билан Коронавирусга қарши курашиш бўйича туну кун фаолият кўрсатувчи штаб ташкил этилган ва 2020 йил 27 январдан барча ДПМларида расмий кўрсатма бўлгунга қадар грипп касаллигига қарши чеклов тадбирлари эълон қилинган. Соғлиқни сақлаш ва Ички ишлар вазирликлари ўртасида мунтазам алоқа йўлга қўйилган. ХХРга бориб қайтган ўзбекистонлик фуқароларнинг рўйхати ИИВдан олиниб, ҳудудий оила поликлиникалари томонидан тўлиқ тиббий кўрикдан ўтказилмоқда ва 14 кунга тиббий назоратга олинмоқда.\nЧет элга боришни режалаштиришда ўша давлатдаги эпидемик вазият бўйича тўлиқ маълумот олиш, вақтинча, эпидемиологик вазият барқарорлашгунга қадар сафарга чиқмаслик, шу билан бирга кўп одамлар йиғиладиган маданий дам олиш масканларига кирмаслик, нафас йўлларини ҳимояловчи шахсий ҳимоя воситаларидан (ниқобдан) фойдаланиш, жамоат жойларига боргандан кейин ва овқатланишдан олдин қўлларни ювиш, касалликнинг биринчи белгилари пайдо бўлганда, ўзини даволаш билан шуғулланмасдан зудлик билан тиббий муассасага мурожаат қилиш, бунда тиббиёт ходимларига хорижнинг қаерида бўлганлиги ва қачон келганлиги тўғрисида тўғри маълумот бериш зарур.\nКоронавирус инфекциясига чалинганлик гумон қилинганда, шифокор келгунига қадар беморни алоҳида хонага ётқизиш лозим. У ётган хонани тез-тез шамоллатиш, зудлик билан беморга ва оиланинг бошқа аъзоларига дока ниқоб тақиш, беморга тез-тез лимонли ва наматакли чой, мева шарбатлари, асалли чой, оддий қайнатилган сув ичириш мақсадга мувофиқдир.\n- Яна бир муҳим масалага эътиборингизни қаратмоқчиман, - дейилади Президентимиз мурожаатида. - Ҳозирги вазиятда айрим масъулиятсиз, ҳақиқий ҳолатдан бехабар ва ўзини "пиар қилиш"ни яхши кўрадиган одамлар турли миш-миш ва уйдирмаларни тарқатишга уринади.\nШу муносабат билан жамоатчилигимиздан илтимос қиламан: саросима ёки ваҳима кайфиятига берилмаслик керак. Матбуот ва ижтимоий тармоқларда нотўғри, асосланмаган маълумотларни тарқатишга йўл қўймаслигимиз зарур. Бу масалани ҳуқуқ-тартибот идоралари ҳам алоҳида назоратга олиши лозим.\nҲукумат қийин аҳволга тушиши мумкин бўлган соҳа ва тармоқларни, йирик корхоналарни қўллаб-қувватлаш бўйича алоҳида чора-тадбирлар дастурини ишлаб чиқиб, амалга ошириши зарур.\nБу жараёнда, аввало, молия ва хомашё бозорида беқарорлик юзага келишига йўл қўймаслик лозим.\nИккинчидан, молиявий барқарорликни сақлаш ҳамда бозорларда нарх-навонинг ўсишининг олдини олиш зарур.\nУчинчидан, иқтисодиётимизнинг базавий ва ҳал қилувчи тармоқлари узлуксиз ишлашини сақлаб қолиш керак.\nБунинг учун ҳар бир тармоқ, корхона ва ҳудуд кесимида манзилли ва аниқ тадбирларни амалга ошириш лозим бўлади.\nТўртинчидан, марказдан ҳудудий бюджетларни ва аҳолимизни қўллаб-қувватлаш асосий вазифаларимиз бўлиши шарт.\nБутун халқимиз аниқ билиши керак: биз коронавирусга қарши кураш фаолиятини ошкоралик тамойиллари асосида олиб боряпмиз.\nЖаҳон жамоатчилигини ҳам, халқимизни ҳам вақтида хабардор этиб боряпмиз. Керакли чораларни янада кучайтирамиз.\nКўпни кўрган халқимиз янада жипслашиб, аҳил ва ҳамжиҳат бўлиб, бу мураккаб синовларни ҳам енгиб ўтади, деб ишонаман...\nБинобарин, биз ким ва қайси ёшда ёки жинсда, қандай вазифада бўлишимиздан қатъий назар, Президентимизнинг мурожаатига виждонан амалий жавоб қайтаришимиз шарт. Барчамизни чегара билмас бешафқат коронавирус балосидан Яратганнинг ўзи асрасин. Яна айтишларича, асранганни Аллоҳ ҳам асрар экан.\nСуҳбатдош Қосимжон АКБАРОВ.\nФЕРМЕРЛИККА ТЕНДЕР ТАНЛОВИ\n1-лойиҳа. «Мамадаминов Пулатжон», балиқчилик, жами ер майдони 16,77 га, экин ери 14,43 га, бошқа ери 2,34 га, банитет бали 33.\n2-лойиҳа. «Назиржон Нафиса МЧЖ», балиқчилик, жами ер майдони 31,07 га, экин ери 27,68 га, бошқа ери 3,39 га, банитет бали 28.\n3-лойиҳа. Заҳирадаги ер, балиқчилик, жами ер майдони 27,11 га, экин ери 1,74 га, ўрмонзор 1 га, бошқа ери 24,37 га, банитет бали 28.\n4-лойиҳа. «Улуғбек ҳалол балиқ», балиқчилик, жами ер майдони 34,1 га, экин ери 33,66 га, бошқа ери 0,44 га, банитет бали 31,4.\n5-лойиҳа. «Бобурмирзо Шахло савдо», балиқчилик, жами ер майдони 44,37 га, экин ери 40,11 га, бошқа ери 4,26 га, банитет бали 31.\n6-лойиҳа. «Зайлобиддин олтин балиқча», балиқчилик, жами ер майдони 49,21 га, экин ери 37,58 га, тутзор 0,11 га, бошқа ери 11,52 га, банитет бали 34.\n7-лойиҳа. «Яккатол олтин замини», балиқчилик, жами ер майдони 26,49 га, экин ери 19,87 га, ўрмонзор 3,74 га, бошқа ери 2,88 га, банитет бали 38.\n8-лойиҳа. Заҳирадаги ер, полизчилик, жами ер майдони 10,78 га, экин ери 10,21 га, бошқа ери 0,57 га, банитет бали 34.\n9-лойиҳа. «Порлоқ Аччиқкўл», мойчилик, жами ер майдони 27,18 га, экин ери 26,04 га, бошқа ери 1,14 га, банитет бали 36.\n10-лойиҳа. «Обиджон Валижон ўғли», шоличилик, жами ер майдони 7,95 га, экин ери 7,29 га, бошқа ери 0,66 га, банитет бали 35.\n11-лойиҳа. «Миржалол Абдусаттор», мойчилик, жами ер майдони 6,56 га, экин ери 5,52 га, бошқа ери 1,04 га, банитет бали 52.\n12-лойиҳа. «Фирдавс Нурли ҳаёт», чорвачилик, жами ер майдони 21,78 га, экин ери 21,39 га, бошқа ери 0,39 га, банитет бали 34.\n13-лойиҳа. Заҳирадаги ер, балиқчилик, жами ер майдони 13,7 га, экин ери 13,05 га, бошқа ери 0,65 га, банитет бали 28.\n1-лойиҳа. «Аъзамжон Мирзаҳмедов», балиқчилик, жами ер майдони 8,44 га, экин ери 4,4 га, бошқа ери 4,04 га, банитет бали 31.\n2-лойиҳа. «Аъзамжон Мирзаҳмедов», шоличилик, жами ер майдони 12,55 га, экин ери 10,35 га, бошқа ери 2,2 га, банитет балли 31.\n3-лойиҳа. «Хўжамов Зафар», балиқчилик, жами ер майдони 8,43 га, экин ери 6,77 га, бошқа ери 1,66 га, банитет бали 24.\n4-лойиҳа. «Шохруҳ Юлдашев», иссиқхона, жами ер майдони 2 га, экин ери 2 га, банитет бали 61.\n5-лойиҳа. «Шохруҳ Юлдашев», иссиқхона, жами ер майдони 2 га, экин ери 2 га, банитет бали 61.\n1-лойиҳа. «Маҳкамов Илҳом», балиқчилик, жами ер майдони 23,17 га, экин ери 22,5 га, бошқа ери 0,67 га, банитет бали 38.\n2-лойиҳа. «Ғаниева Зуҳро», балиқчилик, жами ер майдони 13,3 га, экин ери 11 га, бошқа ери 2,3 га, банитет бали 33.\n3-лойиҳа. «Камолов Баҳодир Низомиддин», мойчилик, жами ер майдони 7,13 га, экин ери 6,6 га, бошқа ери 0,53 га, банитет бали 36.\n4-лойиҳа. «Авазбек Алишер кўли», балиқчилик, жами ер майдони 7,54 га, экин ери 6,89 га, бошқа ери 0,65 га, банитет бали 33.\n1-лойиҳа. «Мингбулоқ голден фиш», балиқчилик, жами ер майдони 39,9 га, экин ери 34,92 га, бошқа ери 4,98 га, банитет бали 31.\n2-лойиҳа. Заҳирадаги ер, балиқчилик, жами ер майдони 10 га, бошқа ери 10 га, банитет бали 28.\n3-лойиҳа. Заҳирадаги ер, балиқчилик, жами ер майдони 54,2 га, бошқа ери 54,2 га, банитет бали 28.\n4-лойиҳа. «Барака мазгил замини», ўрмончилик, жами ер майдони 4,38 га, экин ери 4 га, бошқа ери 0,38 га, банитет бали 40.\nАМИР ТЕМУР ҲУДУДИ\n1-лойиҳа. Заҳирадаги ер, мойчилик, жами ер майдони 5,76 га, экин ери 5,4 га, бошқа ери 0,36 га, банитет бали 44.\n1-лойиҳа. Заҳирадаги ер, балиқчилик, жами ер майдони 25,47 га, бош¬қа ери 25,47 га, банитет бали 30.\n2-лойиҳа. Заҳирадаги ер, балиқчилик, жами ер майдони 10,6 га, экин ери 3,16 га, бош¬қа ери 7,44 га, банитет бали 30.\n3-лойиҳа. Заҳирадаги ер, мойчилик, жами ер майдони 8,76 га, экин ери 8,76 га, банитет бали 30.\n4-лойиҳа. Заҳирадаги ер, балиқчилик, жами ер майдони 37,44 га, бош¬қа ери 37,44 га, банитет бали 32.\n5-лойиҳа. Заҳирадаги ер, балиқчилик, жами ер майдони 55,31 га, бош¬қа ери 55,31 га, банитет бали 28.\nШоҳруҳ Кенжаев, [25.03.20 09:20]\n1-лойиҳа. «Тўпсада тонги», мойчилик, жами ер майдони 6,81 га, экин ери 6,68 га, бошқа ери 0,13 га, банитет бали 40.\n2-лойиҳа. «Раҳимова Маҳфуза», мойчилик, жами ер майдони 6,09 га, экин ери 5,87 га, бошқа ери 0,22 га, банитет бали 40.\n3-лойиҳа. «Юнусали обод замини», мойчилик, жами ер майдони 6,19 га, экин ери 6 га, бошқа ери 0,19 га, банитет бали 40.\n4-лойиҳа. «Довдуқлик Фурқат», сабзавотчилик, жами ер майдони 2 га, экин ери 2 га, банитет бали 61.\n5-лойиҳа. «Довдуқлик Фурқат», сабзавотчилик, жами ер майдони 7,36 га, экин ери 5,2 га, тутзор 1 га, бошқа ери 1,16 га, банитет бали 40.\n6-лойиҳа. Заҳирадаги ер, балиқчилик, жами ер майдони 20,5 га, бош¬қа ери 20,5 га, банитет балли 32.\n7-лойиҳа. «Зардарё Дизайн Инвест», сабзавотчилик, жами ер майдони 5,4 га, экин ери 5,34 га, бошқа ери 0,06 га, банитет бали 52.\n1-лойиҳа. Заҳирадаги ер, мойчилик, жами ер майдони 4,04 га, экин ери 3,93 га, ўрмонзор 0,11 га, банитет бали 35.\n2-лойиҳа. «Абдулазиз Моҳинур савдо», боғдорчилик, жами ер майдони 32,44 га, экин ери 29,65 га, тутзор 0,37 га, боғ 1,8 га, бошқа ери 0,62 га, банитет бали 52.\n1-лойиҳа. Заҳирадаги ер, балиқчилик, жами ер майдони 2,02 га, бошқа ери 2,02 га, банитет бали 28.\n2-лойиҳа. «Каримов Аҳаджон», балиқчилик, жами ер майдони 11,62 га, экин ери 8,7 га, бошқа ери 2,92 га, банитет бали 40.\n3-лойиҳа. «Гўзал Феруз Гули», балиқчилик, жами ер майдони 13,76 га, бошқа ери 13,76 га, банитет балли 32.\n4-лойиҳа. Заҳирадаги ер, ўрмончилик, жами ер майдони 5 га, бошқа ери 5 га, банитет бали 32.\n5-лойиҳа. Заҳирадаги ер, ўрмончилик, жами ер майдони 7 га, бошқа ери 7 га, банитет бали 32.\n6-лойиҳа. Заҳирадаги ер, ўрмончилик, жами ер майдони 5 га, бошқа ери 5 га, банитет бали 32.\n7-лойиҳа. Заҳирадаги ер, ўрмончилик, жами ер майдони 6 га, бошқа ери 6 га, банитет бали 32.\nФермер хўжалиги ташкил этишни хоҳловчилар туман ҳокимлиги ҳузуридаги Ер участкаларини бериш (реализация қилиш) масалаларини кўриб чиқувчи комиссия (телефон: 45-21-4-84)га мурожаат этишлари мумкин.\nМингбулоқ тумани ҳокимининг МУРОЖААТИ\nҲурматли мингбулоқликлар, қадрли ватандошлар!\nКеча Ватанимиз узра тарқалган коронавируснинг Ўзбекистонга кириб келиши ва Ўзбекистонда бу касалликнинг қайд этилгани ҳукуматимиз томонидан эълон қилинди. Бу воқеа, албатта, юртдошларимизни ҳавотирга солиши табиий хол. Лекин ҳеч қандай ҳавотирга, бирон-бир ваҳимага ўрин йўқ.\nМамлакатимизда бевосита муҳтарам Юртбошимиз ва ҳукуматимиз томонидан коронавирусга қарши кураш чоралари кўрилган бўлиб, бу йўналишда ишлар олиб борилмоқда. Жумладан, Мингбулоқ заминида ҳам. Айниқса, озиқ-овқат ва дори воситаларининг нарх-наволарининг кескин ошишининг олдини олиш бўйича тегишли ташкилотларнинг масъул шахслари иштирокида туманда ишчи гуруҳ тузилган бўлиб, бу бўйича ишлар олиб борилмоқда.\nЭслатиб ўтаман, туманимизда ҳаёт учун зарурий озиқ-овқат маҳсулотларининг етарли захираси яратилган. Шундай экан, ҳеч қандай вахима ва саросимага ўрин йўқ.\n«МИНГБУЛОҚ» БАЙРАМОНА ҚИЁФАДА\nРеспубликамиз, жумладан, вилоятимиздаги қатор туман ҳокимликларининг газеталари адади озлиги, иқтисодий ҳолати оғирлиги туфайли номигагина чоп этилиб турилибди. Мингбулоқ туманида эса тамомила бунинг акси...\nЖаннатмонанд юртимизда қандай байрам бўлмасин, пухта тайёргарлик билан кўтаринки руҳда нишонлаш – халқимизга хос ажойиб фазилат. Айниқса, бундай кунларга ижодкорларнинг тадориги ўзгача бўлади. Шу жиҳатдан Мингбулоқ тумани ҳокимлигининг «Мингбулоқ» газетаси ижодий жамоаси Наврўз умумхалқ байрами муносабати билан ўз муштарийларига тайёрлаган туҳфаси эътиборга моликдир. Уни Ўзбекистон Журналистлар ижодий уюшмаси раиси С. Ҳакимов иштирокида яқинда ўтказилган вилоят журналистларининг конференциясида эътироф этилгани янада қувончли.\n«Мингбулоқ»нинг махсус сони А-2 ҳажмда 8 саҳифада 4000 нусхада тўлиқ рангли чоп этилдики, ҳозиргача бунақаси нафақат вилоятимиз, балки республикамиз туманлари газеталари фаолиятида кузатилмаган.\nГазета туман ҳокими Н. Худойбердиевнинг «Азалий, абадий, ардоқли асл айём» сарлавҳали бош мақоласи билан очилган. Яна бир диққатга сазавор жиҳат шуки, ҳар бир саҳифа туркумларга ажратилган. Айтайлик, 2-саҳифа «Наврўз: кеча ва бугун», 3-саҳифа «Тафаккур гулшани», 4-саҳифа «Агросаноатда ислоҳотлар» деб номланган. Кейинги саҳифаларда ҳам байрам руҳи мужассам: «Жамият», «Бугуннинг гапи», «Экология ва саломатлик».\nТаҳририят байрам мавзусига алоҳида эътибор қаратган ҳолда мамлакатимизда илк бор нишонланаётган «Маҳалла тизими ходимлари куни» (22 март)ни кенг ёритишни унутмаган. «Бутунжаҳон сув куни» (22 март), «Халқаро силга қарши кураш куни» (24 март) муносабати билан ҳам туркум материаллар чоп этилгани мақтовга лойиқ.\n«Аждодлардан боқий анъана», «Шарқ ва Ғарбни боғловчи қитъалараро ипак йўли», «100 йиллик орзунинг 3 йилдаги рўёби», «Яратганнинг бебаҳо неъмати», «Дам олиш кунини унутмадингизми?», «Бизда барвақт бошланар байрам», «Шеъриятнинг ёрқин тахтида» сарлавҳали мақолалар долзарблиги ва ўқишлилиги билан таҳсинга лойиқ. Ранг-баранг суратлар мавзулар мазмунини бойитишга хизмат қилган. Ўқувчиларга байрам кайфиятини улашувчи «Назм ва наср» деб номланган 8-саҳифада маҳаллий ижодкорларнинг шеър ва ҳикоялари ўрин олган.\nТаҳририят келгуси байрамлар муносабати билан ҳам газетанинг шундай махсус сонларини ўқувчиларига туҳфа қилишни режалаштиргани қувонарлидир.\nМингбулоқ тумани ҳокимлиги ахборот хизмати раҳбари


УММУ ҲАБИБА РАМЛА БИНТИ АБУ СУФЁН\n27424 Ўқиш режими + -\nУмму Ҳабиба Рамла розияллоҳу анҳонинг оталари исми: Абу Суфён Сохр ибн Ҳарб ибн Умайя ибн Абду Шамс ибн Абду Манофдир.\nУмму Ҳабиба розияллоҳу анҳонинг оналари исми: Софийя бинти Абул Осс ибн Умайя ибн Абду Шамс ибн Абду Манофдир.\nУмму Ҳабиба розияллоҳу анҳо ҳижратдан 35 йил олдин (милодий 689 йили) Маккаи мукаррамада туғилганлар.\nҲижратнинг олтинчи ёки еттинчи санасида Пайғамбар соллаллоҳу алайҳи васаллам Умму Ҳабиба розияллоҳу анҳога эри вафот этганидан сўнг уйландилар. Ўша вақтда Умму Ҳабиба розияллоҳу анҳонинг ёшлари ўттиз олтида эди.\nАллоҳ таоло бу онамиз туфайли қуйидаги оятни нозил қилди:\n«Шоядки, Аллоҳ сизлар билан улар ичидаги душманларингиз ўртасида дўстлик пайдо қилса, Аллоҳ бунга қодирдир. Аллоҳ кечирувчи, раҳмлидир» (Мумтаҳана сураси, 7-оят).\nУмму Ҳабиба Қурайш қабиласининг сардори, Макка шаҳрининг бошлиғи, ўша даврда мусулмонларнинг ашаддий душмани (кейинчалик Исломни қабул қилиб, саҳоба бўлган), Пайғамбар соллаллоҳу алайҳи васалламнинг ҳам энг катта ғанимларидан бўлган Абу Суфённинг қизи эдилар. Уларнинг қавми Бани Абди Шамснинг Пайғамбар соллаллоҳу алайҳи васалламнинг қавмлари Бани Ҳошимга адовати кучли эди. Бу қавм Ислом даъватига ҳамда даъват соҳибига доимо тўсқинлик қиларди.\nАбу Суфён Пайғамбар соллаллоҳу алайҳи васаллам ўз Парвардигори томонидан олиб келган ушбу муборак Ислом даъватини тўсишга бор кучи, имконияти билан қаршилик қилди-ю, лекин бу уринишида муваффақиятга эришмай, ҳасрату надомат ила умидини узди. Бу вақтда Макка аҳлидан кўпгина кишилар ва аёллар Исломни қабул қилишган, ҳаттоки Абу Суфённинг қизи Умму Ҳабиба розияллоҳу анҳо ҳам Ислом ҳидоятини топган эдилар. Улар ўз оталаридан қўрқиб, бу азиз динларини сақлаш учун аввалги эрлари Убайдуллоҳ ибн Жаҳш билан Ҳабашистонга кетгандилар.\nҲабашистонда Аллоҳ таоло бу эрни залолатга мубтало қилди, у (баъзи ривоятга кўра) Ислом динидан чиқиб, насроний динини қабул этди. Буни билган Умму Ҳабиба розияллоҳу анҳо дарҳол ундан воз кечдилар. Бу онамиз у эрнинг турли йўллар ила яна қайта ярашишга қилган ҳаракатларини рад қилиб, ўз динлари бўлмиш Исломда собит, мустаҳкам турдилар. Ўзлари ёлғиз қолгач, бегона юрт Ҳабашистонда кўпгина қийинчилик, қўрқинчларга дучор бўлдилар. Барча машаққат-у оғир шароитларга сабру матонат ила чидадилар.\nУмму Ҳабиба розияллоҳу анҳо Қурайшнинг сардори, каттаси ва ботири ҳисобланган оталарининг таъқибидан, шунингдек, одамларни Пайғамбар соллаллоҳу алайҳи васалламдан қайтариб, доим у зотга қарши гижгижловчи, Набий алайҳиссаломнинг энг ашаддий душманлари бўлган оналари Ҳинднинг ғазабидан қўрқувда эдилар. Бу онамиз, шунингдек, ўз қавмлари ва қариндошлари нафратидан, уларга кулги бўлишдан ҳам чўчирдилар. Чунки арабларда душмани унинг бахтсизлигидан кулиши энг катта ор ҳисобланарди.\nПайғамбар соллаллоҳу алайҳи васаллам Ҳабашистон подшоҳи Нажошийга мактуб йўллаб, Умму Ҳабиба розияллоҳу анҳони ўзларига жуфти ҳалол қилиб олишга ёрдамини сўрадилар. Нажоший бу хушхабарни Умму Ҳабиба розияллоҳу анҳога етказганида улар хурсандликларидан кўкка учаёздилар. Кўнгиллари кўтарилиб, дарз кетган қалб яралари тузалди. Вужудларини шодлик қамраб олди. Бу онамизнинг қанчалик хурсанд бўлганлари Аллоҳ таологагина аён эди.\nНажоший Умму Ҳабиба розияллоҳу анҳога иззат-икром кўрсатиб, кўп меҳрибонлик ва яхшиликлар қилди. Пайғамбар соллаллоҳу алайҳи васаллам номларидан маҳр қилиб тўрт юз динор ва бошқа нафис ҳадялар тақдим этди. Шунингдек, онамизни Шураҳбил ибн Ҳасна билан биргаликда иззат-икромларини жойига қўйиб, Мадинаи мунавварага — Пайғамбар соллаллоҳу алайҳи васаллам ҳузурларига кузатиб қўйди. Умму Ҳабиба розияллоҳу анҳо Мадинаи мунавварага келгач, Пайғамбар соллаллоҳу алайҳи васаллам уларга уйландилар. Бу муборак турмушнинг никоҳини ҳазрат Усмон ибн Аффон розияллоҳу анҳу ўқидилар.\nУмму Ҳабиба розияллоҳу анҳога уйланишлари билан Пайғамбар соллаллоҳу алайҳи васаллам Бани Умайя қавмининг ичидаги ўзларига нисбатан ашаддий душман бўлган кишилар адоватининг анча пасайганини сездилар.\nРивоят қилинадики, Пайғамбар соллаллоҳу алайҳи васалламнинг Умму Ҳабиба розияллоҳу анҳога уйланганларини эшитган ота Абу Суфён у зот алайҳиссалом ҳақларида: «У мисли йўқ одам, асло хор бўлмайди», деб баҳо берди. Ва Расулуллоҳ соллаллоҳу алайҳи васалламдек киши куёви бўлганидан фахрланиб, у кишининг куёвликка муносибликларини эътироф қилди.\nУмму Ҳабиба Рамла розияллоҳу анҳо ҳижратнинг 44 (милоднинг 664) йилида Мадинаи мунавварада вафот этдилар ва Бақеъ қабристонига дафн этилдилар.\nАбдулбосит ўғли тайёрлади.\nЁсин сурасини ўқийлик\nАёлларнинг зерикиши ҳақидаги ўйлар\nУхдуд эгалари қиссаси (4)\nЙўлдаги азиятни олиб ташлаш садақадир Ухдуд эгалари қиссаси Қуръони Каримнинг Буруж сурасида келган бўлиб, ўзи қисқа бўлса ҳам, жуда ибратли қиссалардан давоми...\n21:35 / 25.01.2017 1846\nАллоҳ таоло Қуръони каримда ойни нур сочгувчи ой деб васфлади. Қуёшга эса шуъла таратгувчи чироқ дея таъриф берди. Ўзининг Ҳабиби соллаллоҳу алайҳи васаллам давоми...\n21:31 / 26.09.2019 655\nАёлларни хатна қилиш\nАрабларда ва иссиқ ўлкада яшовчи баъзи халқларда аёлларни ҳам хатна қилиш одати бор. Али ибн Ғуробнинг момоси аҳли Куфадан бўлиб, қуйидагиларни айтган «Менга давоми...\n00:54 / 25.11.2016 3317\nЁмонликлар онаси ҳақида\nЁмонликлар онаси ҳақида Қуръони Каримнинг «АлИсро» сураси 32оятида «Зинога яқинлашманглар Чунки бу бузуқликдир энг ёмон йўлдир», дея амр этилган. Бундан зино давоми...\n03:26 / 24.11.2016 2937\n18:48 / 26 май 3762\n15:01 / 24 май 2918\n11:17 / 14.01.2020 127968


АГМК ўз майдонида "Динамо"дан устун келди, "Насаф" эса сафарда "Қизилқум" қаршилигини енга олмади\nЎзбекистон Суперлигасининг 19-туридан ўрин олган иккита учрашув поёнига етди.\nНавоийда кечган "Қизилқум" ва "Насаф" баҳси ҳам тенг курашлар остида бошланди. Бироқ ҳар иккала жамоада ҳам гол киритиш учун вазиятлар бўлганига қарамай, тўп киритиш бирорта жамоага насиб қилгани йўқ. Натижада, ўйин 0:0 ҳисобида якун топди.\nЎзбекистон Суперлигаси, 19-тур\nАГМК - "Динамо" - 3:1\nГоллар: Элгужа Григалашвили (6,65), Жасур Ҳакимов (73) - Амиржон Сафаров (87)\n"Қизилқум" - "Насаф" - 0:0\nАГМК Динамо Самарқанд Қизилқум Насаф Ўзбекистон. Суперлига


100 нафар хотин-қизлар бандлиги таъминланди. - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\n100 нафар хотин-қизлар бандлиги таъминланди.\nЖиззах вилояти Дўстлик туманидаги Бунёдкор қишлоқ фуқаролар йиғинида “Мирзачўл тикувчилик мажмуаси” масъулияти чекланган жамиятининг филиали иш бошлади.\n“Обод қишлоқ” дастури доирасида қишлоқда кенг кўламли ободонлаштириш ишлари олиб борилди. Йиғин ҳудудидаги бўш турган бино реконструксия қилиниб, тикувчилик корхонаси барпо этилди. Амалга оширилган лойиҳа натижасида уйда ўтирган 100 нафар хотин-қизлар ишли бўлди.\nEндиликда қишлоқдаги янгиланган савдо ва маиший хизмат кўрсатиш шохобчаларида, маданият саройида қайта қуриш, таъмирлаш ишлари давом этаётир. Мазкур хизмат кўрсатиш шохобчалари фаолият бошлаши билан яна 15 та иш ўрни яратилади.\nАвтор: кўрсатилмаган / Манба: Бекпўлат Тоғаев / Кўришлар: 208


Репродуктив саломатлик нима? — manzur.uz\nСоғлом фарзандни дунёга келтириш, соғлом оилани шакллантириш масалалари репродуктив саломатлик билан узвий боғлиқ. Тиббий маданияти юқори онанинг фарзанди соғлом бўлади.\nmanzur.uz / 28.09.2020 557\nССВ жамоатчилик билан алоқалар бўлими журналистлари репродуктив саломатлик тарғиботи мавзусида Тошкент врачлар малакасини ошириш институтининг Умумий амалиёт шифокорлари малакасини ошириш кафедраси мудири, тиббиёт фанлари доктори, профессор Марғуба Расулова билан суҳбатлаш тайёрлади. Унда она ва бола саломатлиги борасида муҳим саволларга жавоб берилган.\n— Репродуктив саломатлик ўзи нима, айни пайтда унга риоя қилиш аҳоли орасида қай даражада?\n— Репродуктив саломатлик бу — репродуктив тизимдаги касалликларни (бепуштлик, турли нуқсонлар, рак ва рак олди касалликлари) бартараф этиб, соғлом бола туғилишига эр-ҳотин жуфтликларини тайёрлабгина қолмай, балки туғилган зурриётни жисмонан бақувват, ақлан зукко, ижтимоий баркамол авлод этиб тарбиялашга замин яратишдир. Репродуктив саломатликка риоя қилмасликка бир неча омилларга сабаб бўлиши мумкин. Булар:\nэр-хотинларда сурункали ноинфекцион ва гинекологик касалликларнинг мавжудлиги;\nтуғруқлар орасидаги 3-3,5 йиллик оралиқ сақланмаслиги;\n20 ёшга етмай ёки 35 ёшдан ошиб фарзанд кўриш;\nқариндош-уруғлар ўртасидаги никоҳ;\nкам таъминланган, ночор оилалардаги етишмовчиликлар;\nнотинч, жанжалли оилалардаги салбий муҳит.\nРепродуктив саломатликни яхшилаш учун юқорида саналган хавф омилларини камайтириш, репродуктив ҳуқуқ — яъни, эр-ҳотинларни болалар сони, улар туғилишидаги оралиқ, уларнинг туғилиш вақти, замонавий контрацепция воситаларидан фойдаланиш, болани кўкрак сути билан боқишга эътибор бериш ва бунинг учун шарт бўлган маълумот ва воситаларга эга бўлиш борасида асосий ҳуқуқларини хабардор бўлиш керак.\n— Оналар ўзи ва фарзандларининг тиббий билим ва кўникмаларини ошириш учун нималарга эътибор бериши керак?\n— Ҳар бир онанинг тиббий маданияти юқори бўлиши керак. Чунки соғлом фарзандни дунёга келтириш, соғлом оилани шакллантириш масалалари репродуктив саломатлик билан узвий боғлиқ. Тиббий маданияти юқори бўлган онанинг фарзанди ҳам ҳар доим соғлом бўлади. Бундай оналар боласини эмлаш календари бўйича оилавий поликлиникага олиб бориб, ўз вақтида эмлатади ва юқумли касалликлардан сақлайди. Болани ёшлигидан шахсий гигиена қоидаларига ўргатиб, гижжа касалликларидан асрайди. Болага тиш ювиш маданияти, овқатланиш ва шахсий гигиенани сақлашни ўргатиб боради. Болага бор эътиборини қаратиб, эртаклар айтиб, ўйинчоқлар ўйнатиб, китоб ўқиб, расм чиздириб), уни интеллектини ривожлантиради. Она касалманд бўлгач, болани боқишга, уни тарбиялашга кучи ҳам, вақти ҳам етмайди. Оналик маданиятининг муҳимлиги шундаки, бу бола билан бирга онанинг ўз-ўзини ҳам тарбиялаб, уни оилавий саломатликнинг асосий сабабчисига айлантиради.\n— Кўпчилик оилалар бола қанча оғир вазн билан туғилса, шунча яхши, шунча соғлом бўлади, деб ўйлашади, шу тўғрими?\n— Янги туғилган чақалоқнинг вазни 2,5 килограмдан 4 килограмгача бўлиши керак. Ҳомиланинг ўсмай қолишига кўплаб сабаблар бўлиши мумкин. Масалан, бачадон ичи инфекцияси, туғма нуқсонлар, ирсий омиллар, қон қуюлиши ва ҳоказолар. Ҳомила вазнининг ошиб кетиши кўпинча ота-онанинг тиббий ҳолатига, улардаги метоболик ўзгаришлари, айниқса, ҳомиладорлик пайтида қантли диабетнинг ривожланишига боғлиқ. Буни нормаллаштириш учун улар касалликни келтириб чиқарувчи хавф омилларидан ўзларини асраши ва вақтида даволаниши керак.\nmanzur.uz / 04.05.2021 40\nУйқу олдидан қайси маҳсулотларни истеъмол қилиш фойдали?\nmanzur.uz / 27.04.2021 89\nВакцина ҳақида энг кўп бериладиган саволларга мутахассис жавоб берди\nmanzur.uz / 27.04.2021 41


Эътиқод дурдоналари: ХОТАМУЛ АНБИЁНИНГ СИФАТЛАРИ\n24 - وَخَتْمُ الرُّسْلِ بِالصَّدْرِ الْمُعَلَّى نَبِيٍّ هَاشِمِيٍّ ذِي جَمَالِ\nПайғамбарларнинг сўнгиси “содру муалло” бўлган гўзаллик соҳиби Ҳошимий Набийдир.\n“Содру муалло”дир хотамуннабий,\nЖисмию хулқи гўзал расул Ҳошимий.\nخَتْمُ – мубтадо, музоф. Луғатда фориғ бўлинган ишга нисбатан мажозан ишлатилади.\nالرُّسْلِ – музофун илайҳ. Бу калима الرَّسُولِ нинг кўплик шакли бўлиб, аслида, الرُّسُلِ бўлган. Назм заруратига кўра мазкур шаклда келтирилган.\nبِالصَّدْرِ – жор мажрур маҳзуф كَانَ феълига мутааллиқ. Содр калимаси бирор қавмнинг энг афзал кишисига нисбатан мажозан ишлатилган.\nالْمُعَلَّى – луғатда “юксак мақомга кўтарилган” маъносига тўғри келади.\nنَبِيٍّ – “бадал” бўлгани учун мажрур бўлиб турибди. Шунингдек, бу калимани хабар қилиб раф ўқиш ҳам жоиз бўлади.\nهَاشِمِيٍّ – Расулуллоҳ соллаллоҳу алайҳи васалламнинг боболари Ҳошимга нисбат бериб айтилган.\nذِي – “соҳиб” маъносини англатувчи “асмаи ситта”дан бири. نَبِيٍّ га сифат бўлгани учун жор бўлиб турибди. Баъзи нусхаларда ذُو келган. Бунда икки хил таркиб жоиз бўлади:\n– ذُو маҳзуф мубтадонинг хабари;\nنَبِيٌّ хабар, ذُو унинг иккинчи сифати.\nجَمَالِ – музофун илайҳ. Розиликка ва лутф кўрсатишга тааллуқли бўлган сифатлар жамолий сифатлар дейилади.\nКўкс шарафли аъзо бўлгани ва Расулуллоҳ алайҳиссалом Қуръонда ҳам шу аъзо билан хосланганлари учун уни истиора қилиб келтирилган. Қуръони каримда у зотга шундай дейилган:\n﴿أَلَمۡ نَشۡرَحۡ لَكَ صَدۡرَكَ١﴾\n“(Эй Муҳаммад!) Кўксингизни (илму ҳикматга) кенг очиб қўймадикми?!”.\nШунингдек, “кўкс” дея таржима қилинган “содр” калимаси, “олд”, “ҳурматли мақом” каби маъноларда ҳам қўлланади. Шу маънода ушбу байт: “Пайғамбарлар сўнгиси, энг олдин яратилган зотдир” ёки “Пайғамбарлар сўнгиси, ҳурматли мақомдаги зотдир” каби маъноларни ифодалайди. Расулуллоҳ соллаллоҳу алайҳи васалламнинг энг ҳурматли мақомда эканликлари ҳамда энг аввал яратилган пайғамбар эканликлари хабарларда келган.\nعَنْ عَبْدِ اللهِ بْنِ شَقِيقٍ أَنَّ رَجُلاً سَأَلَ النَّبِيَّ صَلَّى اللهُ عَلَيْهِ وَسَلَّمَ مَتَى كُنْتَ نَبِيًّا قَالَ كُنْتُ نَبِيًّا وَآدَمُ بَيْنَ الرُّوحِ وَالْجَسَدِ. رَوَاهُ اِبْنُ اَبِى شَيْبَةَ\nАбдуллоҳ ибн Шақийқ розияллоҳу анҳудан ривоят қилинади: “Бир киши Набий соллаллоҳу алайҳи васалламдан: “Қачон набий бўлгансиз”, – деб сўради. У зот: “Мен набий бўлганимда Одам руҳ билан жасад орасида эди”, – дедилар”. Ибн Абу Шайба ривоят қилган.\nШарҳ: “Аллоҳ таоло Одам болаларининг жисмларини яратишидан олдин улардан аҳд олганини хабар бергани каби Расулуллоҳ соллаллоҳу алайҳи васалламнинг пайғамбарликлари ҳам у зотнинг руҳ ҳолатларида, инсонларнинг жисмлари яратилишидан олдин бўлганини хабар берган”.\nПайғамбарлар сўнгисига иймон келтириш тушунчаси\nПайғамбарлар сўнгисига иймон келтириш деганда қуйидагилар тушунилади:\nМуҳаммад алайҳиссалом Аллоҳ таолонинг набийси, расули, ва танлаб олган бандасидирлар;\nМуҳаммад алайҳиссалом Қуръон ва суннатда баён қилинганидек пайғамбарларнинг сўнгисидирлар:\n﴿مَّا كَانَ مُحَمَّدٌ أَبَآ أَحَدٖ مِّن رِّجَالِكُمۡ وَلَٰكِن رَّسُولَ ٱللَّهِ وَخَاتَمَ ٱلنَّبِيِّ‍ۧنَۗ وَكَانَ ٱللَّهُ بِكُلِّ شَيۡءٍ عَلِيمٗا٤٠﴾\n“Муҳаммад сизларнинг эркакларингиздан бирортасига ота эмасдир, балки у Аллоҳнинг элчиси ва пайғамбарларнинг муҳридир. Аллоҳ барча нарсани билувчи зотдир”.\nМуҳаммад алайҳиссаломдан кейин пайғамбарлик даъвосини қилган ҳар қандай кимса ёлғончидир.\nعَنْ ثَوْبَانَ قَالَ: قَالَ رَسُولُ الله صَلَّى اللهُ عَلَيْهِ وَسَلَّمَ لَا تَقُومُ السّاعَةُ حَتّى تَلْحَقَ قَبَائِلُ مِنْ أُمّتِي باِلْمُشْرِكِينَ وَحَتّى يَعْبُدُوا الأَوْثَانَ وَإِنّهُ سَيَكُونُ فِي أُمَّتِي ثَلاَثُونَ كَذّابُونَ كُلُّهُمْ يَزْعُمُ أَنّهُ نَبِيٌّ وَأَنَا خَاتَمُ النّبِيّينَ لَا نَبِيّ بَعْدِي. رَوَاهُ التِّرْمِذِىُّ\nСавбон розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Умматимдан бир қабилалар то мушрикларга эргашмагунларигача қиёмат қоим бўлмайди, улар ҳатто бутларга ибодат қиладилар. Келажакда умматимда ўттизта ўта ёлғончилар бўлади, уларнинг ҳар бири ўзини пайғамбар деб ҳисоблайди, ваҳоланки мен пайғамбарларнинг сўнгисиман, мендан кейин бирор пайғамбар йўқдир”, – дедилар”. Термизий ривоят қилган.\nМуҳаммад алайҳиссалом яхши кўриладиган ва эргашиладиган инсонларнинг энг улуғидирлар:\n﴿قُلۡ إِن كُنتُمۡ تُحِبُّونَ ٱللَّهَ فَٱتَّبِعُونِي يُحۡبِبۡكُمُ ٱللَّهُ وَيَغۡفِرۡ لَكُمۡ ذُنُوبَكُمۡۚ وَٱللَّهُ غَفُورٞ رَّحِيمٞ٣١﴾\n“Айтинг (эй Муҳаммад!): “Агар Аллоҳни севсангиз, менга эргашингиз. Шунда Аллоҳ сизларни севади ва гуноҳларингизни мағфират этади. Аллоҳ кечирувчи ва раҳмлидир”.\nҚуръони каримда Набий соллаллоҳу алайҳи васалламга салавот ва салом айтишга қуйидагича буйруқ келган:\n“Албатта, Аллоҳ ва Унинг фаришталари Набийга салавот айтурлар. Эй, иймон келтирганлар! Сиз ҳам унга салавот айтинг ва салом юборинг”.\nУламолар умр давомида бир марта салавот ва салом айтиш фарзлиги ушбу оят билан собит бўлганини, аммо у зотнинг номлари зикр қилинган пайтда, ё ҳар бир мажлисда, ё ададга чекламасдан доимий равишда салавот ва салом айтиб юриш зарурлиги ҳадислар билан собит бўлганини айтганлар.\nРасулуллоҳ соллаллоҳу алайҳи васалламга Аллоҳ таолонинг, фаришталарнинг ва одамларнинг салавот айтишлари қуйидаги маъноларга далолат қилади:\n– Аллоҳнинг салавот айтиши – у зотга раҳмат юбориши.\n– Фаришталарнинг салавот айтиши – у зот учун истиғфор айтишлари.\n– Одамларнинг салавот айтиши – у зотнинг ҳақларига дуо қилишлари.\nТашаҳҳудда, хутбада, жаноза намозида, азондан кейин, дуо қилаётган пайтда ва ҳоказо кўплаб ибодатларда салавот айтиш жорий қилингани салавотнинг аҳамияти нақадар улуғлигига далолат қилади.\nЖисми ва хулқи гўзал Ҳошимий Набий\nЎший раҳматуллоҳи алайҳ байтнинг давомида Расулуллоҳ соллаллоҳу алайҳи васалламни “Жисмию хулқи гўзал расул Ҳошимий”, маъносида таърифлаган. Ҳошимий, Расулуллоҳ соллаллоҳу алайҳи васалламнинг ота тарафдан боболари Ҳошимга нисбатдир. Чунки Ҳошимийлар Қурайш қабилалари ичида энг афзал уруғ бўлган. Тарих китобларида Расулуллоҳ соллаллоҳу алайҳи васалламнинг ташқи қиёфалари ва хулқ-атворлари тўғрисидаги ривоятлар батафсил келтирилган. Ўша хабарларда у зоти бобаракотнинг том маънода комил инсон бўлганликлари, жисмларининг мукаммаллиги-ю, хулқларининг гўзаллиги билан бошқа инсонлардан кескин ажралиб турганлари баён қилинган.\nАбу Ҳурайра розияллоҳу анҳу у зоти бобаракотни шундай хотирлаган: “Расулуллоҳ соллаллоҳу алайҳи васалламдан кўра гўзалроқ кишини кўрмаганман. Гўё юзларида қуёш балқиб тургандек бўларди. Расулуллоҳ соллаллоҳу алайҳи васалламдан кўра илдам юрадиган кишини кўрмаганман, гўё ер масофаси у зот оёқлари остида ўралиб, қисқариб кетаётганга ўхшарди, у зотнинг бемалол эркин одим ташлаб юришларига етишиб юриш учун, бизлар жидду-жаҳд билан тез юриб ҳам ортда қолиб кетардик”.\nКаъб ибн Моликдан ривоят қилинади: “Расулуллоҳ соллаллоҳу алайҳи васаллам бирор нарсадан хурсанд бўлсалар, юзларидан худди ой парчаси каби нур таралиб кетарди”.\nУ зотнинг хулқлари қандай бўлганини Аллоҳ таолонинг Ўзи баён қилиб қўйган:\n“Албатта, Сиз буюк хулқ узрадирсиз!”.\nҲа, Расулуллоҳ соллаллоҳу алайҳи васалламнинг хулқлари илм бўлган, ҳалимлик бўлган, ҳаё бўлган, ибодат бўлган, сахийлик бўлган, сабр бўлган, шукр бўлган, тавозеъ бўлган, зуҳд бўлган, раҳмат бўлган, шафқат бўлган, гўзал муомала бўлган, намунавий одоб бўлган ва булардан бошқа комил инсон учун лозим бўлган қандай олий хислатлар бўлса, уларнинг барчаси у зотда мужассам бўлган. Зеро, оламларга раҳмат қилиб юборилган пайғамбар булардан бошқача бўлиши мумкин ҳам эмас.\n﴿وَمَآ أَرۡسَلۡنَٰكَ إِلَّا رَحۡمَةٗ لِّلۡعَٰلَمِينَ١٠٧﴾\n“(Эй Муҳаммад!) Биз Сизни (бутун) оламларга айни раҳмат қилиб юборганмиз”.\nЯъни Расулуллоҳ соллаллоҳу алайҳи васаллам фақат мусулмонларгагина эмас, бутун оламларга раҳмат қилиб юборилганлар. Бу зот олиб келган таълимотлар жамодот оламига ҳам, яъни тоғу тошлар ва сувлар каби оламларга ҳам, наботот оламига ҳам, ҳайвонот оламига ҳам, инсоният оламига ҳам ва агар яна булардан бошқа оламлар мавжуд бўлса, уларнинг барча-барчасига ҳам Аллоҳ таоло томонидан ҳадя қилиб берилган раҳматдир. У зот соллаллоҳу алайҳи васалламнинг ўзлари бу ҳақда шундай деганлар:\nعَنْ أَبِي هُرَيْرَةَ عَنِ النَّبِيِّ صَلَّى اللَّهُ عَلَيْهِ وَسَلَّمَ أَنَّهُ قَالَ إِنَّمَا أَنَا رَحْمَةٌ مُهْدَاةٌ. رَوَاهُ الْبَيْهَقِيُّ\n“Абу Ҳурайра розияллоҳу анҳудан ривоят қилинади: “Набий соллаллоҳу алайҳи васаллам: “Албатта мен ҳадя қилинган раҳматман”, – дедилар”. Байҳақий ривоят қилган.\nНабий соллаллоҳу алайҳи васаллам Аллоҳ таолонинг оламларга юборган ҳадясидир. Бу ҳадяни қабул қилганларга дунёда бахтли ҳаёт, охиратда жаннат ваъдаси берилган. Қабул қилмаганлар эса бахту-саодатни ўрни бўлмаган жойдан излаб овора бўлиб ўтишган.\nРасулуллоҳ соллаллоҳу алайҳи васалламнинг хулқлари мўмин киши учун намуна ҳисобланади. Қуйидаги хулқларга риоя қилиб, уларни ўзининг доимий одатига айлантириб олган киши Расулуллоҳ соллаллоҳу алайҳи васалламнинг хулқлари билан хулқланган бўлади:\nАҳли оиласига уй ишларида кўмаклашиш;\nҲайитларда, тўйларда энг яхши кийимларини кийиш;\nОз таом билан кифояланиш;\nОртиқча мақтовларга рози бўлмаслик;\nДўстларининг бирортасига ҳам ёмон кўз билан қарамаслик;\nИнсонларга ҳам, ҳайвонларга ҳам раҳм-шафқатли бўлиш;\nТунги уйқуда эрта ётиб эрта туриш;\nЖамоат намозига кечикмаслик;\nҒазабланмаслик, ғазаби келган пайтда “аъузу биллаҳи минаш шайтонир рожийм” дейиш;\nҚуръони каримни тушуниб, тадаббур билан қироат қилиш ва ўзгаларнинг тиловатларини ҳам тинглаб юриш;\nДоимо хушбўйликлар ишлатиб юриш;\nДоимо мисвок ишлатиб юриш;\nАёллари ва фарзандлари ўртасида адолат билан иш юритиш;\nКийимлари ва соч-соқолларини доимо ораста тутиш.\nРасулуллоҳ соллаллоҳу алайҳи васалламнинг сийратларига бағишланган китобларда у зотнинг сиймолари ва хулқ-атворларига тааллуқли маълумотлар алоҳида-алоҳида гўзал тартибда жамланган.\n25 - إِمَامُ الأَنْبِيَاءِ بِلاَ اخْتِلاَفٍ وَتَاجُ الأَصْفِيَاءِ بِلاَ اخْتِلاَلِ\n(У зот) ҳеч бир ихтилофсиз барча пайғамбарларнинг имомидирлар ва барча (ёмон сифатлардан) холи бандаларнинг нуқсонсиз тожидирлар.\nБарча пайғамбарлар имомидирлар,\nулуғ афиф бандалар тожидирлар.\nإِمَامُ – маҳзуф мубтадонинг хабари. Луғатда “олдинда турувчи” маъносини англатади.\nالأَنْبِيَاءِ – ушбу калимадаги اَلْ истиғроқиядир. Шунга кўра барча пайғамбарларнинг имоми деган маъно чиқади.\nبِ – зоида жор ҳарфи.\nاخْتِلاَفٍ – жор мажрур إِمَامُ га мутааллиқдир.\nتَاجُ – тож безак навларининг ичида энг юқорида турувчи энг олийси бўлгани учун Нозим тожни ташбеҳ қилиб келтирган.\nالأَصْفِيَاءِ – бу калима صَفِيِّ кўплик шакли бўлиб, “маънавий кирликлардан пок бандалар”, маъносини англатади. Шунинг учун улуғ афиф бандалар деб таржима қилинди.\nاخْتِلاَلِ – жор мажрур تَاجُ га мутааллиқ. Бу калима луғатда заиф гапларга ва номувофиқ ишларга нисбатан ишлатилади.\nЎший раҳматуллоҳи алайҳ Расулуллоҳ соллаллоҳу алайҳи васалламнинг сифатларини баён қилишда давом этиб, у зотни пайғамбарларнинг имоми, улуғ афиф бандаларнинг тожи дея васф қилган. Бу васфдан Расулуллоҳ соллаллоҳу алайҳи васалламнинг қиёмат кунида барча пайғамбарлардан муқаддам туришларига ҳам ишора бор. Бу ҳақида қуйидаги ривоят келган:\nعَنْ أَبِى سَعِيدٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ أَنَا سَيِّدُ وَلَدِ آدَمَ يَوْمَ الْقِيَامَةِ وَلَا فَخْرَ وَبِيَدِى لِوَاءُ الْحَمْدِ وَلاَ فَخْرَ وَمَا مِنْ نَبِىٍّ يَوْمَئِذٍ آدَمُ فَمَنْ سِوَاهُ إِلاَّ تَحْتَ لِوَائِى وَأَنَا أَوَّلُ مَنْ تَنْشَقُّ عَنْهُ الْأَرْضُ وَلَا فَخْرَ. سُنَنُ التِّرْمِذِىِّ\nАбу Саъийддан ривоят қилинади: “Расулуллоҳ соллаллоҳу алайҳи васаллам: “Мен қиёмат кунида Одам боласининг саййидиман, лекин мақтаниш эмас. Ҳамд байроғи менинг қўлимда бўлади, лекин мақтаниш эмас. Ўша кунда Одамми, ундан бошқасими, менинг байроғим остида бўлмаган бирор пайғамбар бўлмайди. Мен ер унинг устидан ёриладиган биринчи кишиман, лекин мақтаниш эмас”, – дедилар”. “Сунани Термизий”да келган.\nНабий соллаллоҳу алайҳи васаллам “Барча афиф бандаларнинг тожидирлар” дея васф қилинди. Афиф инсонлар деганда қалблари нафсий иллатлардан холи бўлган олимлар, шаҳидлар ва бошқа тақводор мўминлар тушунилади. Тож безак турларининг ичида энг кўзга кўриниб турадиган ва энг қиймати юксак бўлганидек, Набий соллаллоҳу алайҳи васаллам ҳам афиф инсонларнинг энг кўзга кўриниб турадигани ва энг қийматлисидирлар.\nРасулуллоҳ соллаллоҳу алайҳи васалламни яхши кўриш иймон тақозоси ҳисобланади. Яъни Ислом динини бино деб тасаввур қилинадиган бўлса, Расулуллоҳ соллаллоҳу алайҳи васалламни яхши кўриш ўша бинони тутиб турадиган пойдевор мақомидаги тушунча ҳисобланади. Бу ҳақида у зотнинг ўзлари шундай хабар берганлар:\nعَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللهُ عَلَيهِ وَسَلَّمَ لَا يُؤْمِنُ أَحَدُكُمْ حَتَّى أَكُونَ أَحَبَّ إِلَيْهِ مِنْ وَلَدِهِ وَوَالِدِهِ وَالنَّاسِ أَجْمَعِينَ. رَوَاهُ مُسْلِمُ\nАнас ибн Молик розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Сизлардан бирингиз токи мен унга боласидан, отасидан ва барча инсонлардан севикли бўлмагунимча мўмин бўла олмайди”, – дедилар”. Муслим ривоят қилган.\nДунёда ҳеч бир инсон Расулуллоҳ соллаллоҳу алайҳи васалламчалик яхши кўрилиб, мақтов билан ёд этилмаган. Расулуллоҳ соллаллоҳу алайҳи васалламнинг доимий мақталган, улуғланиб мадҳ этилган зот эканлари Муҳаммад деб номланишларида ҳам ўз аксини топган. У зотни Аллоҳ таолонинг Ўзи улуғлаб мадҳ этган, фаришталар ҳам, пайғамбарлар ҳам мадҳ этганлар, ер юзидаги барча ақли бор инсонлар доимо у зотни мақтаб, мадҳ этиб келганлар. Чунки у зотнинг сифатлари дўсту душман – ҳамманинг ҳузурида энг мақтовли сифатлар бўлган. Бу ҳақида у зотнинг ўзлари шундай хабар берганлар:\nعَنْ أَبِى سَعِيدٍ قَالَ قَالَ رَسُولُ اللَّهِ صَلَّى اللهُ عَلَيهِ وَسَلَّمَ أَنَا سَيِّدُ وَلَدِ آدَمَ يَوْمَ الْقِيَامَةِ وَلَا فَخْرَ. رَوَاهُ الْبُخَارِيُّ\nАбу Саъийддан ривоят қилинади: “Расулуллоҳ соллаллоҳу алайҳи васаллам: “Мен қиёмат кунидаги Одам боласининг саййидиман, лекин мақтаниш эмас”, – дедилар”. Бухорий ривоят қилган.\nСаййидул башарга салавот ва саломлар бўлсин.\nСЎНГГИ МУКАММАЛ ШАРИАТ;\nИСРО ВА МЕЪРОЖ БАЁНИ;\n Истиора луғатда: “Фойдаланишга олиб туриш” маъносини англатади. Истилоҳда: Бир лафзни ўз ўрни бўлмаган жойда, кўзланган маъно билан истеъмол қилинган маъно орасида алоқа бўлганлиги учун, аслий маъносидан буриб турувчи қарина билан бирга ишлатиш истиора дейилади. Қаранг: Хулоса фи улумил балоға. “Мактабатуш шомила”. – Б. 43.\n Шарҳ сураси, 1-оят.\n Зайнуддин Абдур Рауф Муновий. Тайсир бишарҳи Жамиъис-соғир, 2-жуз. “Мактабатуш шомила”. – Б. 437.\n Аҳзоб сураси, 40- оят.\nДругие материалы в этой категории: « Қуръон илмлари: ТАФСИР ВА МУФАССИРЛАР\tТасаввуф ҳақида тасаввур: ХОТИМА МЎҒУЛЛАРНИ БЎСУНДИРИШ »


АҚШ Ироққа қўшимча ҳарбий қисмларни ташламоқда.\nКувайтдан фронтга қараб 101-инчи ҳаво десанти дивизиясининг қисмлари юра бошлади.\nАҚШнинг 1000 нафардан зиёд ҳарбий хизматчиси Ироқнинг курдлар назорати остидаги шимолий ҳудудларига келтириб қўйилган. Пентагон ёйинлаган баёнотга кўра, Ироқнинг бу минтақасида яқин орада иккинчи фронт очилади.\nВашингтоннинг режаларига қараганда, Ироққа яна 100 минг нафар зобит ва аскар ташланади. Шу кунда эса ҳарбий ҳаракатларда америкалик, британиялик ва австралиялик 120 минг нафар ҳарбий хизматчи иштирок этмоқда.\nЖумага ўтар кечаси ҳарбий коалиция авиацияси Бағдодни яна бир бор бомбалади. Америка ҳарбийларининг энг олдда бораётган қисмлари жумага ўтар кечаси Ироқ пойтахтидан тахминан 100 километр узоқликда эдилар.\nИроқ расмийлари Бағдод, Басра ва бошқа шаҳарларни бомбардимон қилиш оқибатида тинч аҳолидан 350 киши нобуд бўлди, деб таъкидламоқдалар. Бу маълумот бошқа манбалар томонидан тасдиқланмади.


Жаҳолат зиён-заҳматдир – oliymahad.uz\nМуқаддас динимиз иcлом динида одамлар жони ҳатто уларнинг обрўси ҳам алоҳида қадр-қимматга эга. Бировни ноҳақ айблаш ва уларни ҳақорат қилиб бошқалар олдида ҳурматини тўкиш ҳам катта гуноҳ ҳисобланади. Энди бошқаларнинг жонига қасд қилиш ва уларни ноҳақ ўлдиришнинг нақадар улкан маъсият эканини тасаввур қилиш қийин эмас. Бунинг сабаби Аллоҳ таоло инсонни мукаррам қилиб яратган. Бу ҳақида Ўз каломида шундай дейди:\n“Дарҳақиқат (биз) Одам фарзандини (азиз ва) мукаррам қилдик…” (Исро, 70-оят).\nЯна бошқа ояти каримада “Кимки қасддан бир мўминни ўлдирса, унинг жазоси жаҳаннам бўлиб, ўша жойда абадий қолажак. Ва у Аллоҳнинг ғазаби ва лаънатига дучор бўлган, Аллоҳ унинг учун улуғ азобни тайёрлаб қўйгандир” (Нисо, 93), дейилади.\nУшбу ояти каримадаги маънолар нафақат кишининг бошқаларни ўлдириши, балки Аллоҳ ато этган ўз жонига қасд қиладиган одамларнинг ишларини ҳам ўз ичига олади.\nЧунки Пайғамбаримиз соллаллоҳу алайҳи ва саллам қуйидаги муборак ҳадиси шарифларида шундай дейди:\nАбдуллoҳ рoзияллoҳу анҳу ривoят қиладилар: “Пайғамбар сoллаллoҳу алайҳи васаллам айтдилар: “Сизлардан илгари ўтганлардан бир киши жарoҳатланди. Бeсабрлик қилиб пичoқ oлди-да, қўл (тoмири)ни кeсиб ташлади ва кўп ўтмай, қoн йўқoтиб вафoт этди. Аллoҳ: “Бандам жoнига қасд этди, унга жаннатни ҳарoм қилдим”, дeди” (Муттафақун алайҳ).\nРасулуллoҳ сoллаллoҳу алайҳи васаллам айтдилар: “Кимки тoғдан ўзини ташлаб, жoнига қасд қилса, у жаҳаннам oлoвида абадул-абад ўзини пастга ташлайди. Кимки заҳар ичиб жoнига қасд қилса, у қўлида заҳарини тутиб, жаҳаннам oлoвида абадул-абад ўзини заҳарлайди. Кимки ўзини тeмир билан ўлдирса, у қўлида тeмирини тутиб, жаҳаннам oлoвида абадул-абад у билан ўзини уради” (Буxoрий, Муслим ва бoшқалар ривoяти).\nУшбу ҳадисларда таъкидланганидек, киши ўз жонини ўлдириши Аллоҳнинг унга берган неъматидан воз кечиш ва уни исроф қилишдир. Банда бу иши билан Аллоҳнинг қаҳрига дучор бўлади.\nЮқоридаги оят ва ҳадисларнинг мазмунидан хулоса қилинса, баъзи адашган оқимларга аъзо бўлган шахслар ўзларига портловчи моддаларни боғлаб, ҳатто мусулмонлар жамоаларига бориб ўзини ва бошқаларни ўлидириши ва шу қилган иши билан жаннатни орзу қилишида бирор мантиқ кўринмайди. Ахир, шу дин Пайғамбари ким ўзини қай тарзда ўлдирса, қиёматда ҳам ўша ҳолатда азобланишини хабар қилган-ку. Ундан ташқари ҳар қандай вазият ва қийин ҳолат бирор одамга ўз жонига қасд қилиши учун сабаб бўла олмайди, балки бундай пайтларда сабр қилиш билан Аллоҳнинг ажрига эришилади.\nШунинг ўзи ҳам ундай тоифаларнинг динмиз таълимотларидан чуқур билимга эга эмаслиги, балки кўр-кўрона кимларгадир эргашиб, Аллоҳ йўлида юраман деб ундан ташқарига чиқиб кетаётганини кўришимиз мумкин. Уларнинг қилаётган хунрезликлари жаннат ҳақидаги даъволарига ҳеч ҳам мос эмас. Аллоҳ таоло барчамизни Ўзининг ҳақ йўлидан адашиб кетишдан сақласин!\nТошкент вилояти Оҳангарон тумани Қурайш жоме масжиди имом хатиби Фазлиддин Мусахов\nОлдингиДиний-маърифий соҳадаги ислоҳотлар дунёнинг етакчи экспертлари нигоҳидаКейингиФиқҳда луғатга оид биринчи китобни биласизми?


Ўзбекистондаги тожиклар режимининг ялтоғи, Лондондаги Кембриж Университетининг профессори Ширин Акинер 76 ёшида оламдан ўтибди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n12:49 - Ўзбекистондаги тожиклар режимининг ялтоғи, Лондондаги Кембриж Университетининг профессори Ширин Акинер 76 ёшида оламдан ўтибди\nЎзАнинг бугун тарқатилган хабарида айтилишича, Ширин Акинер 76 ёшида оламдан ўтди. Хабарда бу ялтоқ олима қачон ва нима сабабдан оламдан ўтгани айтилмайди, аммо мавжуд тожиклар режимининг бир қатор лаганбардорлари бу олима ҳақида гапирган баландпарвоз ёлғон гаплари келтирилади.\nИсмидан ҳам кўриниб турганидек, Ширин Акинернинг илдизлари мусулмонлардан бўлса керак. У кўп марта Ўзбекистонда бўлган, бу ерда ва юрт ташқарисида демократик мухолифат вакиллари билан ҳам кўп марта учрашган. Аммо, асосан иккиюзламачилиги ва амалда Ислом Карим режимининг ялтоқлиги билан эсда қолган.


Munozara | TURONZAMIN-Jahongir Muhammadning nashri\nЛекин шу уринда хатнинг бошида бир суз хакида бир оз тухталмокчиман.\nЧупончасига, дехкончасига тухталмокчиман. Чунки айрим дахоларимиз «бу менинг фикрим» деган иборани никоб килиб олади. Соткинлигини, ёвузлик тамонида турганини « нима дейсан, бу менинг фикрим» деб оёк тираб олади.\n«Бахти каро яхши билур бахти каронинг дардини», дебди Машраб. Бу Машрабнинг фикри.\n«Неча зарурат оро колгон чоги,\nЧин демас эрсанг дема ёлгон даги», дейди Хазрат Новоий. Бу Навоий фикри.\n«Соткинлик бор жойда озодлик булмайди», дейди Жавохарлаъл Неру. Бу Ж.Нерунинг фикри фикр гоят ноёб ходиса, хаммага хам муяссар этмайдиган муъжиза—илохий ходиса. У бизга ухшаган хашаки кимсаларга насиб этмайди. Милёнларга насиб этмайди. Айникса, бизнинг фикрлашдан колаётган халкка камдан кам насиб килади. Рахматлик Асадулло Ортикнинг Фикрсиз Алломалар деган маколаси бор. Асадулло Ортик узбекнинг фикрлайдиган боласи эди. Афсус, уни улдирдик. Мухолифат уни даволатмади. Арзимаган пулга даволатиш мумкин эди. Афсус нафс масаласида Каримовчилардан фаркимиз кам.\nУзр четга чикиб кетдим.\nУша маколасида Озод Шарофиддинов ва Уткир Хошимовдек «дахо»ларнинг фикрсизлигимдан кулган эди. Чиндан хам уларнинг буйлари баробар китоблари бор. Лекин битта хам фикрлари йук. Начора, худо бермаса кийин. Бир шоир: мен юртимдан айри тушганим учун шеър ёзолмаяпман, дейди. Кип-кизил ёлгон! У Ватандан айрилиги учун эмас, фикрлашдан колгани учун ёзолмаяпди. Кейинги ун йилликда Узбекистон ижод ахли нимани яратди?! Улкан бушликда Дадахон Хасан кушиклари ва Жахонгир Мухаммад асарларидан бошка нима бор?!\nЛекин биз узимизнинг гурухдан булмаса хатто миллат манфаатимга хизмат килиши мумкин булган ижодни таргиб килмаймиз, уни курмаганга оламиз. Дейлик Жахонгир Мухаммад «ИАК» романини ёзди. Нахотки халк эшитадиган Озодликнинг узбек булимидагилар билмаса. Нега Озодлик адабиётида бу хакда индашмайди? Чунки Озодликда Ж Мухаммад гурухи йук. Бор нарса хакида сукут саклашади. Ха деб Козогистондаги узбекларнинг, Тожикистондаги узбекларнинг яратилмаган адабиёти хакида эшиттиришлар тайёрлайдилар. Узр, чулдаги чупон бир соме топса гапираверади, гапираверади, дарди ичида йигилиб колганда. Эшитувчига алокаси булмаса хам гапираверади.\nДемак, хамма гап хам фикр эмас. Ситзнинг Андижон фожеаси хакидаги гапларинггиз хам фикр эмас, муносабатдир.\nХа, шундай, фикр эмас, муносабатдир. Чупончасига, дехкончасига айтганда кул кутаришдир. Сиз фикр билдирмаяпсиз, фикрлайдиган одам Сизга ухшаб хар гапнинг бирида «танганинг икки томони», деган иборага ёпишиб олмайди. Танганинг икки томони олов билан тутундек бир бирини рад этмайди. Танганинг икки томони олов билан тутундек бири ёгду бири зулмат таратмайди.\nЙук, хурматли олим, хурматли хукукшунос сиз фикр билдирмаяпсиз. Сиз кул кутари Каримовни маъкуллаяпсиз. Худди Эркин Вохиду, Абдулла Орифдай. Бу хатто адвокатлик хам эмас, соткинликдир. Мен анча юз хотир килиб адвокатлик деганман.\nБизнинг миллатнинг кора кунлари букун бошланмаган. Бир неча аср бурун бошланган. Бунгша соткинлик боис, соткинлик бир неча асрдан буён жазоланмайди, улугланади. Шу боис бошимиз кора кундан чикмайди. Мен президент булсам (мисол учун) соткинликка карши курашардим. Улган соткинларни хам, тирик соткинларни хам суд килардим. Одамлар соткинлик билан хозиргидек фахрланмасдилар. Хазар килардилар. Миллат соткинликдан хазар килгач миллат булади. Хур булади. Озодлик—адолат диктатурасидир, конун диктатурасидир. Соткинлик жазоланмас экан адолат булмайди. Мен президент булмасам хам уларга карши курашавераман. Соткинлар хакида ёзган сузларим соткинларга жазодир. Э ха, мана бу кишилар Андижон киргини бошида турган Каримовни ёклаган эканлар деб, келажак авлод соткинларни лаънатлайди. А.Орифдай маддохларни лаънатлайди. Мамадали Махмудовларни сотганларни лаънатлайди. Миллатни сотганларни лаънатлайди.\nСиз жавоб хатинггизда мен бир сузимда ишлатган жиход сузини гарбликларга тушунтираман деб ширин жонинггизга роса азоб берганинггизни ёзибсиз. Роса миннат килиб миннат килмокчи эмасман дебсиз. Сизга ухшаган сафдошларимдан бири кочиб юрганимда берган бир пиёла ёвгонини миннат килган эжди. Кандай худо урган халкмиз-а?! Узи учун эмас, шу юрт, шу халк деб олов ичида юрган бир шурликка берган саломимизни миннат киламиз. Ахир бу бурчимизку.\nХатто Каримов тамонда булган Абдулла Орипов менинг озодлигимни сураб куп жойларга бош урган. Лекин миннат этмаган. Турмада ётганимда углим Алишерни ушлаган СНБ ходимлари узларича менга ёрдам бермокчи булиб куп жойларга кунгирок килишган, афсус, ёрдам бера олмас эканмиз дейишган. Сиз 21 асрнинг энг катта фожеаси Сисга виза беришмаётгани хакида ёзибсиз. Бу фожеа олдида Андижон фожеаси хеч нарса эмас. Она корнида улдирилган хомила учун виза керак эмас. Демак унинг муаммоси йук. Сизда бор, афсус, сизга ачинаман. Начора, Сиз Каримовга хушомад килсам виза беради деб уйлайсиз. Абдурайим Пулат Бирликни руйхатга олади деб уйлайди. Хам соткинлик, хам гуллик.\nКаримов Мухаммад Солихни кечирдими?! Мухаммад Солих Каримолвни бир умр тахтда колдирди. Отдан тушириб, эгардан хам кутига тепаётганларида асраб колди. Каримов килган жиноятларининг барига у билан тенг даражада М.Солих хам жавобгар,айбдор. Хуш уни кечирдими7! Кулига тушса улдиради!\nСизларни кечирадими?! М Солихни террорчиликда айблаётган Апулатовни кечирадими?!\nСиз Узбекистон муаммолари факат Каримовда эмас дебсиз. Йукса кимда?!\nКаранг уларни оддий навкардек сафдан чикарди. Армия бошлигининг куни менинг кунимдан баттар.\nБаъзиларга ухшаб айб Каримофда эмас, системада дейсизми?!\nСистема хам Каримов, хукумат хам Каримов, «Озодлик» туртинчи хокимият деб эшиттириш беради. Узбекистонда битта хокимият бор—Каримов хокимияти. Хокимият Каримов! Узбекистонда хатто худо хам Каримов.\nОзодликдан Сарвар Усмон мендан сурайди:\nn Ернинг эгаси ким?\nn –Конун буйича давлатку?!\nn Сарсар Усмон Узбекистонда давлат бор деб уйлайди. Давлат хам Каримов!\nСизга у хшаганлар айб Каримовда эмас деб хам уни оклайсизлар! Баъзилар бошкача оклайди, шу жумладан Сиз хам «хар холда Туркманистондан яхшику».\nТугри Туркманьоши хам диктатор, бирок ит итдан фарк килгандай диктатор диктатордан фарк килади. Соглом ит билан кутурган итни тенг дейиш нодонлимк.\nКайси туркман мардикор?!\nТуркман халки геноцид килинмади. Туркманбоши туркман халкининг душмани эмас. Туркман аёллари кун куриш учун фохишалик килаётгани йук. Андижондагидек катлиомлар йук.\nТуркманбоши Суд килинса нари борса камалади, каримовни нима кутаётганини сиз хам, мен хам, узи хам яхши билади.\nКузголончилар (Андижонда) фалон-фалон жойларга хужум уюштирди дебсиз. Сиз номини айтаётган идоралар олдидан катта йулдан утишга одамнинг юраги дов бермайди. Уларга хужум уюштиришга Узбекистонда факат каримов кодир!\nБитта жумланггизни айнан кучираман:\n«Андижонда куролли кузголон булмаган, бу хатти харакатларни хукуматнинг узи уюштирган», деган даъволардан хам хабарим борлекин бу айбловларда мен хозирча бирор асос курмадим.\nХукуматни айблашга асосинггиз йук экан, халкни асоссиз хам айблаш мумкин эканда. Агар асосинггиз булса, кайси давлатнинг кайси Судида курилди. Хукуматни айблашга асос йук экан, нега хукумат халкаро текширувни рад килмокда. Нега дунё Андижон фожеаси учун Каримовни коралаяпди. Дунё хам менга ухшаб нодон чупонми, нодон дехконми?! Ё хукукий билимлари етарли эмасми?!\nМустабид даврида битта Андижон фожеаси содир булдими?! Ахир карийб 20 йилдан буён бутун Узбекистон 13 майдаги Бобур майдонига айбланганку!\nАхир Каримовда минглаб Саддам Хусайнлар жиноятидан ортик жинояти борку!\nЗиндондаги шурлик имомнинг олти яшар кизчасини зурлатган кимса президент, мазлум имом террорчи.\nМуътабар Тожибоеванинг номусига тажовуз эттирган президент, Муътабар товламачи.\nАхир хар биримиз имом кизи урнига уз кизимизни, Муътабар урнига уз аёлимизни куйиб курайликчи, мен хар доим шундай уйлайман.\nЧеченлар террорчи. Бесландаги мактаб болаларини танклар билан янчган Путин президент. Бутун дунё уни куллук килиб кутиб олади. Уруш киргини бораётган Чеченистонда бир чечен аёлини бир рус харбийси зурлагани учун бутун чечен халки оёкка турди\nНега жимсиз?! Зиндондаги мазлумнинг олти яшар кизини зурлатган яна бир мустабидни биласизми?! Саддам Хусайн ёки Ладен шундок жиноят этганми?!Ё нега жимсиз, жим булсанггиз хам гурга эди, тагин оклайсиз. Шеърларим хакидаги гапларинггизга эътироз билдирмайман. Хохланг кабул килинг, хохланг рад этинг. «хукукинггиз». Факат бир гапни айтай купгина шеърларим адабиётимизда азалдан расм булган одатлардан чикиб ёзилган. Хакикатнинг бир чимдимини эмас, тула айтишга уринганман. Инсон, миллат, Ватаннинг яхшилигини ошириб, ёмонлигини яшириб эмас, кандок булса шундок ошкор этганман. Бундай йулни бизнинг адабиётда Фитрату Бехбудийлар кисман босишган. Афсуски, минг афсуки, сизга ухшаган олимлар хам уларни укишмаган, укиганлари хам укишмаган. Шу боисдан менга маломат тошлари ёгилади. Хали узок-узок йиллар бахс этилади. Кимдир оклайди, кимдир рад этади. Охир бир кун менинг фикримга келишади. Хатим чузилиб кетди узр. Бу битта Сизга эмас, бошка айрим биродарларимизга хам, дустга хам, душманга хам жавобимдир. Дардларимдан бир чимдим холос.\nМен хувиллаб колган, жахолат ва хиёнат, разолат боткогига ботган бошимда жаллод ойболтаси турган Ватанда яшаяпман, суйлаяпман. Хатто 20 йил бурунги СССР деб аталган турмадаги Ватанни армон килиш огир. Бир ёкда чакмокдек Мамадали Махмуд, бир ёкда Ёзувчилавр уюшмасини миллат минбарига айлантирган Одил Ёкуб, мана Ёдгор Обид, мана 24 да келаётган буюк Дадахон Хасан, ана Ботир Норбой, ана Шукрулло, Гулчехра Нуруллаева, кучаларни тулдирган Фаргоналик эрйигитлар…\nВатан хувиллаб колди, энг охирги борар жойимиз толиб Ёкиб хам кетиб колди. Минг бир балоларни куриб кетишгна мажбур булди. Дадахон Хасан терговда, уни мустабид эзиб ташлади.\nФакат битта очик эшик бор, АКШ элчихонаси. Бу очик эшикдагилар кулиб кутиб оладилар. Мадад кулини чузадилар. Биз бормиз ва буламиз дейишади. Мана Тошкентда демократия кургонини куриб куйдик деб АКШ элчихонаси бинолсини курсатишади. Улар хеч качон килган яхшиликларини миннат килишмайди. Юкори даражали Америка амалдорлари хам кишлоки чупон ва дехконни узига тенг олиб гаплашади. Бизга калкон булишиб тагин миннатдорчилик билдиришади. Шу боисдан хам Америка Америка!!\nСогинчу хурмат билан Юсуф Жумаев\n« Demokratiya darsi Nasr »


Селфи сабабли Тошкентда 14 яшар қиз 3-қаватдан тушиб кетди - Terabayt.Uz\nСелфи сабабли Тошкентда 14 яшар қиз 3-қаватдан тушиб кетди\nИжтимоий тармоқлар фойдаланувчилари, айниқса селфи ишқибозлари хатарли ҳолатлардан жабр кўраётгани ёки ҳалок бўлаётгани тез-тез қулоққа чалиниб туради. Сизларга севимли Terabayt.uz сайти ҳатто ҳалокатли селфилар рейтингини ҳам эълон қилган.\nЎҚИНГ: Селфи фожеалари: олти йилда 260 та қурбон\nАфсуски, бу каби хабарларни ўқиганимизда, гўёки бунақа ҳолатлар фақат чет элда юз берадигандек, бизга дахли йўқдек қабул қиламиз. Аслида эса атрофимизда ҳам селфи сабабли жароҳат олаётганлар, ҳатто ҳалок бўлганлар йўқ эмас.\n2019 йил 9 февраль куни Тошкент шаҳрининг Юнусобод туманида 14 ёшли қиз 3-қаватдан тушиб кетди. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармасига таяниб Kun.uz нашри хабар берган.\nҚайд этилишича, ўрта мактаб ўқувчиси – 14 ёшли Ф.Т. 3-қаватда жойлашган уйининг дераза ойнаси олдида мобиль телефони орқали ўзини расмга тушираётган, яъни селфи олаётган вақтида эҳтиётсизлиги сабабли пастга тушиб кетган.\nНатижада Ф.Т. жароҳат олиб касалхонага ётқизилган, дейилади хабарда. Таъкидланишича, айни дамда суриштирув ишлари олиб борилмоқда.\nБиз эса мухлисларимиздан селфи туширишда, умуман гаджетлардан фойдаланишда эҳтиёт бўлишларини, хавфсизликни биринчи ўринга қўйишларини сўраб қоламиз.\nЎҚИНГ: Яхши селфи қандай олинади?


Набижон Жўрабоев Озодликнинг фаол тингловчиларидан биридир.\nЖиззах вилояти Жиноят ишлари бўйича Ғаллаорол туман суди ҳукми билан беш йилга озодликдан маҳрум этилган 75 ёшли маҳалла фаоли Набижон Жўрабоев, 20 октябрь куни Тошкентдаги қамоқхонадан Зарафшон шаҳридаги қамоқхонага “этап” қилинган.\nБу ҳақда хабар берган Набижон Жўрабоевнинг хотини Феруза Маматовага кўра, маҳкум суд ҳукми устидан адвокат ёзган апелляция аризасини жўнатишдан воз кечган:\n- Набижон ака ўзлари отказ қилди апелляцияни. Ўшанда охирги марта 20 сентябрь куни кўрган эдим. Ховосдан Жиззахга, вилоят судига олиб келишган экан, апелляция судига. Адвокат шикоят ёзган экан. Лекин, улар апелляцияни бекор қилдим, барибир фойдаси йўқ, дедилар, деди Феруза.\nФеруза Маматова билан суҳбат:\nФеруза Маматовага кўра, Набижон ота ҳеч қачон бировдан бир тийин олмаган, унинг ҳузурига фақат адолатсизликдан жабр кўрганлар келарди:\n- Қийин аҳволда қолганлар, иложсиз қолганлар келишиб, Наби ота нима қилсам экан деб, маслаҳат сўрарди. Набижон ака эса йўл-йўриқ кўрсатарди. Бир кишидан бир сўм, бир нарса олган одам эмас у. Пенсиямизни олиб учма-уч қилиб яшардик. Набижон аканинг тумандаги адолатсизликлар ҳақида юқори идораларга ёзган аризалари мансабдорларнинг тинчини бузди ва охир-оқибат туҳмат қилиб қаматишди, деди Феруза.\nФеруза Маматова: Набижон акам озиб кетган\nМаматованинг айтишича, гарчи Набижон Жўрабоевнинг соғлиғи ёмонлашган бўлса ҳам, лекин руҳи тетик:\n- Булар ҳали бир келиб барча туҳматлари учун жавоб беришади, деб айтди Набижон ака, деди Феруза Маматова.\nЖиззахлик 75 ёшли маҳалла фаоли Набижон Жўрабоев 23 август куни "товламачилик ва фирибгарликда айбдор", деб топилиб, беш йил қамоқ жазосига ҳукм қилинган эди.\nҒаллаорол туман жиноят ишлари бўйича судида Набижон Жўрабоев устидан маҳкама 5 август куни бошланган эди.\nОзодлик тингловчилари орасида Набижон Жўрабоев исми билан танилган, асл исми Тўрабой Жўрабоев бўлган 75 ёшли фаол шу йилнинг 31 майидан буён ҳибсда сақланмоқда.\nНабижон Жўрабоев Озодликнинг мамлакат ичидаги юзлаб фаол суҳбатдошларидан бири бўлиб, Жиззах вилоятининг Ғаллаорол тумани ва қўшни туманларда содир бўлаётган воқеаларга ўз муносабатини билдириб келаётган тингловчилардан биридир.\nНабижон Жўрабоевнинг асл касби ўқитувчилик. У киши 10 йиллар муқаддам асл туғилган жойи бўлган Ғаллаорол туманига Тошкент шаҳридан кўчиб борган.\nКейинги пайтларда Ўзбекистонда мухолифат ва ҳуқуқ фаолларига нисбатан тазйиқлар кучайган.\nШу ой бошроғида жиноят ишлари бўйича Қарши шаҳар суди Ўзбекистон "Эзгулик" инсон ҳуқуқлари жамияти фаоли Ҳасан Чориевни аëл кишининг номусига тажовуз қилганликда айбдор, деб топиб 5 йилу 2 ой муддатга озодликдан маҳрум қилди.\n71 ёшли Ҳасан Чориев мухолифатдаги "Бирдамлик" ҳаракати етакичиси Баҳодир Чориевнинг отаси ҳамдир.\n23 август куни Бухоро вилоятининг Жондор туман Жиноят ишлари бўйича суди инсон ҳуқуқи фаоли Бобомурод Раззоқов устидан очилган жиноят ишини кўриб чиқишни бошлади. 61 ёшли бу ҳуқуқ фаоли ҳам жинсий тажовуз ва одам савдосида айбланмоқда.


WikiLeaks: Америка разведкаси «Касперский» антивируси ниқобида жосуслик дастури ишлаб чиқдиHaqida.net\nHome Dunyo WikiLeaks: Америка разведкаси «Касперский» антивируси ниқобида жосуслик дастури ишлаб чиқди\nWikiLeaks: Америка разведкаси «Касперский» антивируси ниқобида жосуслик дастури ишлаб чиқди\nАҚШ Марказий разведка бошқармаси (МРБ) Hive («Ари ини») номли зарарли дастурни ишлаб чиқди. У зарарланган компьютерлардан маълумотларни юклаб олиш имконини беради. Дастурнинг коди эса, «Лаборатория Касперского» антивирус дастурларининг кодини такрорлайди. Бу ҳақда WikiLeaks ташкилоти ўз сайтида эълон қилмоқда.\nБироқ «Лаборатория Касперского» компанияси асосчиси Евгений Касперскийнинг баёнот беришича, гўёки унинг компанияси томонидан ишлаб чиқилган компьютер вирусининг компанияга алоқаси йўқ. Антисирус ишлаб чиқарувчиси мижозларига маҳсулотлари хавфсизлигини кафолатлайди.\n«Биз Vault 8 эълон қилингач текширув ўтказдик ва бизнинг номимиздан чиқарилган сертификатлар ҳақиқийлигини тасдиқлаймиз. Фойдаланувчиларимиз, шахсий пароллар ва хавфсизлик сервисига зиён етмаган», – деб ёзган Касперский Twitter саҳифасида.


Меркель қандай шартда лавозимини тарк этиши мумкинлигини айтди\n20:29 / 29.03.2017\nГермания канцлери Ангела Меркель агар ишида муросага бориш унинг шахсининг "узоқ давом этувчи деформацияланишига" олиб келса, ўз лавозимидан кетиши мумкинлигини айтди. Бу ҳақда Die Welt нашри хабар бермоқда.\nМеркель бу ҳақда Германия собиқ адлия вазири Сабина Лойтхойссернинг "Позиция – бу куч" деб номланган китоби тақдимотида айтиб ўтди. Тақдимот вақтида давлат манфаатлари ва фуқароларнинг шахсий эркинликлари муаммоси муҳокама қилиниши вақтида Меркелга шу ҳақдаги савол берилган. Меркелнинг фикрича, террорчилик хавфи мавжудлиги ортида одамлар давлатдан хавфсизликни таъминлаши ва шу билан бирга шахс эркинлиги ҳақида қайғуришини адолатли кутиб қоладилар.\nМеркелнинг айтишича, сиёсатчи доимо ўзидан "Муроса излашда қанчалик чуқур кира олишим мумкин?" деган саволни бериши керак. Бироқ Меркель ўзининг бу борадаги чегарасини айтмаган ва "ҳали истеъфога кетмаслигини" қўшимча қилган.\n2017 йил сентябрда Германияда парламент сайловлари бўлиб ўтади. Германия канцлери ким бўлиши бу сайловлар натижаларига боғлиқ бўлади.\nАнгела Меркель муросага келиш


АҚШ Давлат котиби Колин Пауэлл Америка томонидан қўллаб-қувватланган Яқин Шарқ тинчлик режасини муҳокама қилиш учун бугун Қоҳирада Миср президенти Хусни Муборак билан учрашди.\n03 июл 2022, Тошкент вақти: 07:05\nМуборак ушбу учрашувдан олдин, Европа Иттифоқининг ташқи сиëсат ишларига маъсул расмийси Хавиэр Соланани қабул қилди. Соланага кўра, Яқин Шарқ режаси тинчликка эришиш учун янги имкониятлар яратган, аммо мазкур режа тезроқ амалга оширилиши лозим.\nМиср Ташқи ишлар вазири Аҳмад Махер Исроил ҳукумати Фаластин раҳбарияти каби тинчлик режасини қабул қилиши кераклигини таъкидлади.\nБугун Исроил ҳукумати Фаластин ҳудудларига яҳудийларни кўчириб келтириш ишларини тўхтатиш борасидаги Америка чақириғига амал қилмаслигини билдирди.\nАйни пайтда, Исроил фаластинликларга қарши жорий этилган чекловларни кучайтирмоқда.


Сергей Лушан - «Динамо» клуби бош мураббийи - zarnews.uz\nЖорий йил 11 июль куни Самарқанднинг «Динамо» жамоаси қароргоҳида бўлиб ўтган йиғилишда клубга янги бош мураббий тайинланди.\nВилоят жисмоний тарбия ва спорт бошқармаси бошлиғи Ш.Рўзиев, клуб раҳбарияти ва футболчилар иштирок этган тадбирда жамоанинг жорий мавсумдаги мақсад ва вазифалари очиқланиб, ҳомийлар томонидан клуб олдига Суперлигага чиқиш вазифаси қўйилганлиги ҳақида таъкидланди.\nЙиғилишда таниқли мутахассис Сергей Лушан «Динамо» клуби бош мураббийи этиб тайинланди. Унга ёрдамчи мураббий сифатида Муҳитдин Ортиқов ёрдам берадиган бўлди.\n«Динамо» ПФК бош директори У.Қобилов клуб ҳомийлари ҳамда самарқандлик минглаб мухлислар ишончини оқлаш учун янги бош мураббий билан бирга жамоа равнақи ва Суперлигага чиқиши учун бор куч ва имкониятлар ишга солинишини таъкидлаб ўтди.\nС.Лушан ўзбек футболининг вакиллари Э.Шомуродов, С.Рашидов, О.Шукуров, Д.Ҳамдамов, Р.Ашурматов, А.Комилов каби бир қатор номларнинг кашф этилишига муносиб ҳисса қўшган мураббий. 47 ёшли тошкентлик мураббий футболчилик фаолиятида «Маъданчи» (Бекобод), «Океан» (Россия), «Крилья Советов» (Россия), «Ростелмаш» (Россия), «Уралан» (Россия), «Металлург» (Россия), «Юнит» (Россия), «Бунёдкор» (Тошкент) жамоаларида тўп сурган. Кўп йиллар Ўзбекистон миллий жамоаси шарафини ҳимоя қилган.\nШунингдек, «Бунёдкор» ёшлари, Ўзбекистон-19 - ёшлар жамоаси, «Бунёдкор» жамоаларини бошқарган. Охирги марта «Суғдиёна» жамоасини майдонга олиб тушган эди. 2020 йил июлидан эса «Динамо» бош мураббийи бўлиб фаолият юритади.\nУ мураббий сифатида «Бунёдкор» клуби билан Ўзбекистон чемпионати кумуш медали соҳиби (2016), кубок финалчиси (2017), Осиё чемпионлар лигаси иштирокчиси бўлган.\nТеглар: Футбол Динамо Шердор\n“Интрига кучайди”, “шедевр гол”, “ажойиб сейф” - бу каби ажнабий сўзларнинг ўзбекча муқобили қуриб кетганми?\nМесси “Барселона”да қолишга қарор қилди\nУЕФА Миллатлар Лигасининг 2020/2021 йилги мавсум гуруҳ босқич ўйинлари бошланди\n«Динамо»дан навбатдаги ғалаба


Сиз биометрик паспорт олдингизми? » Иштихон овози газетаси\nСиз биометрик паспорт олдингизми?\nБугун бошқа барча соҳаларида бўлганидек, паспорт тизимида ҳам кенг қамровли ислоҳотлар амалга оширилмоқда.\nўзбекистон Республикаси Президентининг 2009 йил 23 июндаги "ўзбекистон Республикасида паспорт тизимини янада такомиллаштириш чора-тадбирлари тўғрисида"ги ПФ-4117-сонли ҳамда 2011 йилнинг 5-январидаги “"ўзбекистон Республикасида паспорт тизимини такомиллаштиришга доир қўшимча чора-тадбирлар тўғрисида”ги ПФ-4262-сонли Фармонлари ижросини ўз вақтида таъминлаш таъминлаш борасида кўплаб ишлар амалга оширилди. Мамлакатимизда истиқомат қилаётган фуқароларимиз ҳамда фуқаролиги бўлмаган шахсларга биометрик паспортлар берилди.\nПаспорт тизимида амалга оширилаётган чора-тадбирлар миграция, паспорт виза тизими, фуқароликни қабул қилиш ва ундан чиқиш фаолияти самарадорлигини ошириш, ноқонуний миграция, одам савдоси каби иллатларга қарши курашишда муҳим ахамият касб этади.\nАҳолини янги намунадаги биометрик паспортлар билан таъминлаш, амал қилиш муддати тугаган паспортларни ўз вақтида белгиланган тартибда алмаштириш юзасидан ахоли билан бевосита учрашган ҳолда тушунтириш ишлари олиб борилмоқда.\n- Хурматли туманимиз фуқаролари! Амалдаги фуқаролик паспортларини, биометрик паспортга алмаштириш лозимлигини ҳисога олиб, Иштихон тумани ИИБ М ва ФРБга биометрик апспорт олиш учун мурожаат қилишингиз сўралади.\nЗафар НУРМУҲАММЕДОВ, Иштихон туман ИИБ Миграция ва фуқароликни расмийлаштириш бўлими бошлиғи\nЖамоатчилик фаоллиги зарур